525-ci Qəzet - AzTV: Azərbaycan teleməkanının 64 yaşlı avanqardı\nAzTV: Azərbaycan teleməkanının 64 yaşlı avanqardı\nOxunub: 555 dəfə\n1956-cı il, 14 fevral, aktrisa Nəcibə Məlikovanın gülümsər siması ilə söylədiyi "Göstərir Bakı" sözləri ilə Azərbaycanda televiziya fəaliyyətə başladı.\nİlk dəfə "Bəxtiyar" filmi geniş auditoriyaya nümayiş olundu. Ölkənin həyatında baş verən bu mədəni inqilab möcüzə kimi qarşılandı. Bakının ən hündür yerində yerli inşaatçıların leninqradlı həmkarları ilə birgə inşa etdikləri telemərkəzin işə düşməsi ilə televiziya insanların ayrılmaz parçasına, ailə dostuna çevrildi...\n64 il uzaq bir tarix hesab edilməsə də, elmi-texniki tərəqqinin sürətli inkişafı nəticəsində milli televiziyamız ötən dövr ərzində geniş təşəkkül tapıb, böyük salnamə yaradıb. Tədqiqatçılar Azərbaycan Televiziyasının fəaliyyətini iki mərhələyə bölür. Müstəqilliyə qədərki və sonrakı dövrlər.\nTarixinə qısa nəzər salaq. 1957-ci ildən Azərbaycan Televiziyası efirə həftədə 5 dəfə çıxmağa başladı və verilişlərin gündəlik həcmi 2 saat 20 dəqiqəyə çatdırıldı. 1962-ci ildə gündəlik efirə çıxan proqramların həcmi 7 saatadək artdı. 70-ci illərdən etibarən gündəlik veriliş və proqramların yayım həcmi 10 saat, 80-ci illərdə 18 saat oldu. 2005-ci ilin yanvarından isə televiziyamız 24 saatlıq fasiləsiz yayıma keçdi...\nSovet dövründə televiziyamız xalqın maariflənməsində, ictimai-siyasi fikrin dərinləşməsində, ədəbi mühitin genişlənməsində, yaradıcı simaların yaxından tanıdılmasında, mədəniyyətin, incəsənətin təbliğində böyük rol oynadı. 15 xalqın bir bayraq altında birləşən vaxtında böyük bir imperiyanın təbliğatçısı rolunda çıxış etdi. Sovet Azərbaycanında televiziya ölkə həyatında baş verən bütün yeniliklərin aydın təcəssümünə çevrildi. Bu gün o illəri aydınlatmaq istəyənlər, tədqiqatçılar üçün Ana Televiziyanın zəngin filmotekasında qiymətli görüntülər, tarixi sənədli çəkilişlər saxlanılır...\nMüstəqillik dövründə isə televiziya sırf ölkəmizin maraqlarına uyğun nizamlandı, dövlətimizin uğurlarına kökləndi, milli siyasətin, maddi və mənəvi dəyərlərin təbliğində üzərinə düşən böyük missiyanı ləyaqətlə daşımağa çalışdı...\nMüasir dövrdə Ana Televiziyamızın texniki imkanları daha da genişləndirildi, rəqəmsal dünyada bütün üstünlükləri ilə öndə gedən, teleməkanlar arasında analoqu olmayan böyük bir quruma çevrildi. Ana Televiziyanın inkişafında, professional kadrlarla təmin olunmasında, onun maddi texniki bazasının möhkəmlənməsində dövlət başçısı tərəfindən imzalanan sənədlərin, fərman və sərəncamların böyük əhəmiyyəti var. Teleradio siyasətinin gerçəkləşdirilməsi, milyonlarla ayrılan vəsait hesabına televiziyamız öz fəaliyyətini günün tələbləri səviyyəsində qurmağa müvəffəq oldu.\nBu gün Azərbaycan Televiziyasında (AzTV) həyat qaynayır. Son dövr redaksiyalarda müşahidə olunan canlanma yaradıcılıq mühitinə yeni abu-hava gətirib. Sanki əməkdaşlar yeni ideyalar, özəl layihələr uğrunda yarışa giriblər, əllərinə düşən fürsətdən yararlanmaq istəyi ilə ən baxımlı proqramların müəllifi olmaq uğrunda mübarizə aparırlar.\nMilli Televiziyanın yeni loqosu da ictimaiyyətdə maraqla qarşılandı. Azərbaycan Televiziya və Radio verilişləri QSC-nin sədri Rövşən Məmmədov üçbucaq şəklində olan loqonun izahını verdi.\n1-ci bucaq: Azərbaycan Televiziyası 64 illik zəngin tarixi keçmişə və özünəməxsus ənənələrə, inkişaf yoluna malikdir. Zaman dəyişsə, yeni zövqlər və tələblər meydana gəlsə də, biz tariximizə bağlıyıq və atdığımız hər bir addım məhz həmin ənənələrə, kökə söykənməlidir.\n2-ci bucaq: Auditoriya uğrunda sözün əsl mənasında gərgin mübarizənin getdiyi müasir günümüzdə biz zamanla ayaqlaşmalı və tamaşaçı zövqünə cavab verməliyik. Deməli, tarixiliklə yanaşı, müasir tələblər də əsas götürülməli, müasirliklə ayaqlaşmalı, hətta bəzi prinsiplər dəyişməlidir.\n3-cü bucaq: Biz gələcəyə baxırıq və əsas hədəfimiz doğma kanalımızı yalnız Azərbaycanda deyil, MDB məkanında, regionda və bir qədər də qabağa gedərək dünyada aparıcı informasiya vasitələrindən birinə çevirməkdir. Bu yolda dəstəyimiz - müstəqil Azərbaycan dövləti və yorulmadan çalışan böyük yaradıcı kollektivimizdir. Beləliklə, yeni loqo özlüyündə keçmiş dəyərlərə hörmət, müasirlik və yeniliklə ayaqlaşma və gələcək hədəflərə doğru inamla addımlamaq mənalarını təcəssüm etdirir. Vətənimiz, millətimiz üçün xeyirli olsun...\nYeni fikirlərin təlqini ilə televiziyada dərin islahatlar başlandı. "Azərbaycantelefilm" Yaradıcılıq Birliyi və "Sabah" studiyasının fəaliyyəti bərpa olundu. 17 yeni studiya tikildi, daha 3 studiya üzərində işlər sürətləndi. Televiziyada canlı yayımlara üstünlük verildi.\nTamaşaçı ilə birbaşa əlaqə yaratmaq, verilişlərin reytinqini öyrənmək, baxımlı olması haqqında geniş informasiya əldə etmək məqsədi ilə sosial şəbəkələrdə AZTV səhifəsi yaradıldı. Proqramlar haqqında məlumatlar, canlı verilişlər barədə qabaqcadan verilən anonslar birbaşa efirlərdə tamaşçıların da suallarına meydan açdı.\nEkranda nümayiş olunan ədəbi-bədii və musiqili verilişlərin səviyyəsini yüksəltmək, proqram və layihələrdə aparıcıların danışıq, davranış və geyim tərzinə diqqət yetirmək, tərtibatla bağlı məsələləri həll etmək məqsədi ilə bir il əvvəl, fevralın 6-da "Azərbaycan Televiziya və Radio Verilişləri" QSC-nin nəzdində bir qrup tanınmış mədəniyyət və incəsənət xadiminin iştirakı ilə "Bədii Şura" yaradıldı. Ayda iki dəfə toplaşan şura üzvlərinə televiziya sənətkarlığının inkişafı istiqamətində mühüm tapşırıqlar verildi. Yeni telelayihələrin efir məkanına buraxılmasına məsuliyyət kollegial şəkildə bir qrup insana həvalə olundu. Nümayiş olunan müxtəlif mövzulu proqramların keyfiyyəti ilə bağlı "Bədii Şura"nın toplantılarında fikir mübadiləsi aparılır, təklif və iradlar bildirilir, görüləcək işlərdən, perspektivdə duran məsələlərdən söhbət gedir.\nPeşəkar yaradıcı heyətin çalışdığı Ana Televiziyada müxtəlif mövzuda zəngin proqramlar hazırlanır.\nAzTV-nin "Xəbərlər" informasiya proqramında tamaşaçının dolğun informasiya əldə etməsi üçün Şimali Amerika, Şimali Afrika və Ərəb ölkələri, Türkiyənin Ankara və İstanbul şəhərləri, həmçinin, Rusiya, Ukrayna, Gürcüstan, Çin və Şərqi Asiya, Qərbi Avropa ölkələri üzrə müxbir məntəqələri fəaliyyət göstərir.\nBu gün Azərbaycan Televiziyasında ölkənin ictimai siyasi həyatında baş verən ən mühüm yeniliklər barədə müxtəlif diskussiyalı verilişlər gedir. "Günün nəbzi", "Həftə", "Planet", "Rakurs", "Parlament vaxtı" informasiya-analitik proqramları, "Əsas məsələ" ictimai-siyasi tok-şousu və "Milli istehsal" proqramı "İctimai-siyasi proqramlar və xarici xəbərlər" studiyası tərəfindən yayımlanır. Bu proqramlarda siyasi sferada müşahidə olunan son hadisələrə münasibət ifadə olunur. Vətəndaşların sosal rifahının yaxşılaşdıırlması istiqamətində dövlət tərəfindən atılan addımlardan, verilən fərman və sərəncamlardan, günün aktual mövzularından geniş söhbət açılır və aydın dillə izahı verilir.\nHəftə içi hər səhər saat 07.00-dan 10:00-a kimi canlı yayımlanan "Telesəhər" musiqi-informasiya proqramında isə hal-hazırda "Paralel xəbər", "Qalstuk", "Əks-təsir", "SMG" (sosial media gündəmi), "Avto-info", "Telesportzal", "Vitamin", "Təlimat", "Təqvim" kimi rəngarəng rubrikalar işlənir.\nMüəllif Proqramları və Xüsusi Layihələr Departamentinin müxtəlif sahələrə həsr olunmuş "Gün başladı", "Kitab evi", "Gün-ellə səyahət", "Ağ-qara", "Sözüm var", "45 dəqiqə bizimlə", "Tarixin izi ilə", "Balacam", "Turan", "Ziyalı", "Təbiətlə üz-üzə", "Texno-xəbər", "Gənclik stansiyası", "Kulis", "Tele-afişa", "Zəmanə" kimi verilişlərinin də xüsusi auditoriyası var.\n"Maarifçilik" redaksiyasında cəmiyyətimizdə bilik, savad və mədəniyyəti sistemli şəkildə təbliğ edən, estetik, etik, ictimai və bədii ideyaları formalaşdıran verilişlər hazırlanır. "Bağçılıq" kütləvi proqramında 30 dəqiqə ərzində mövsümi bağçılığın vacib problemləri barədə maraqlı məlumatlar verilir, ayrı-ayrı bağ və bostan bitkilərinin becərilməsi öyrədilir, istixanaların işlədilmə texnologiyası aydınlaşdırılır. "Azərbaycan tarixi" verilişində tamaşaçılara Azərbaycanın tarixinə aid müxtəlif bilgilər verilir.\n"Rənglərin nəğməsi"ndə rassamların emalatxanalarından süjetlər, "Sərbəst söhbət"də görkəmli sənət adamları ilə görüşlər təşkil olunur. "Kinosalnamə"də filmlərimizin yaranma tarixi barədə məlumat verilir, sənətkarlıq xüsusiyyətləri barədə danışılır. "Təhsil üçbucağı" tok-şousunda təhsillə bağlı başlıca problemlər, əldə edilən nailiyyətlər və perspektivlər müzakirəyə çıxarılır. "Təmas nöqtəsi"ndə gənclərin cəmiyyətdəki yeri və rolu haqqında söhbət açılır, onların müxtəlif yerli və beynəlxalq tədbirlərdə iştirakı işıqlandırılır.\n"Nəsillərin debatı" tok-şousu, "Müasir Azərbaycan gənci" gənclər üçün əyləncəli, publisistik proqram, "Mən azərbaycanlıyam" gənclərin intellektual yarışması, "Sənət ocağı" verilişi, uşaqlar üçün nəzərdə tutulan "Uğur düsturu", "Yay tapşırığı", "Şirin yuxular" "Uşaq və gənclik proqramları" baş redaksiyasının məhsullarıdır.\n"Döyüşçü" proqramı və "Vətənə xidmət" tok-şousu isə televiziyamızın "Hərbi vətənpərvərlik" baş redaksiyasından ekrana vəsiqə alır.\n"Məclisi-üns", "Yada düşər xatirələr", "Musiqi xəzinəsi", "Musiqili ekran", "İrfan səması", "Bakı gecələri" adlı verilişlərlə yanaşı, "Azərbaycan, yurdum mənim", "Azərbaycan Muğamı", "Musiqi dəqiqələri", "İnstrumental musiqi" adlı konsert proqramları "Musiqi və əyləncəli proqramlar" baş redaksiyası tərəfindən təşkil olunur. İctimaiyyət arasında böyük nüfuz qazanmış muğam müsabiqələri ölkə teleməkanında ən uğurlu layihə hesab edilir.\nƏdəbiyyatın, incəsənətin, klassik və müasir yazarlarımızın ədəbi irsinin təbliğinə xidmət edən "Yaddaş", "Sənət cərəyanları", "Sənətkar ömrü", "Yada düşər xatirələr", "Sivilizasiya pillələri" kimi daimi verilişlər "Ədəbi-dram verilişləri" baş redaksiyasında çalışan əməkdaşlara məxsusdur. "Hamlet tənhalığı", "Qədim yurdun baharı", "Əbədi zirvə" "Danışır və göstərir Bakı!", "Tarixin yollarında", "Mətbuat fədaisi", "Ağ işığın möcüzəsi", "Doymadım bu dünyadan", "Bir ömrün xatirəsi" sənədli filmləri, "Əbədiyyət silsiləsindən" "Heydər Əliyev və Azərbaycan ədəbiyyatı", "Heydər Əliyev və Azərbaycan mədəniyyəti", "Heydər Əliyev və milli-mənəvi dəyərlərimiz", M.C.Paşayevə həsr olunmuş "Böyük fikrin karvanları" verilişləri, "Ədəbi düşüncələr" telepritçasının M.Kazımbəy, S.Ə.Şirvani, Ş.İ.Xətai, M.Ş.Vazeh, X.B.Natəvan, Q.B.Zakir, Heyran xanım, N.Hikmət, A.İldırım, Ə.Kərim və digər görkəmli şəxsiyyətlərə həsr olunan xüsusi buraxılışları isə gərgin əməyin nəticəsi, özəl yaradıcılıq nümunələridir.\n"Məmləkətim", "Kinoklub", "Film haqqında film", "Sənət haqqında düşüncələr", "Dünya kino ulduzları", "Oskar"a gedən yol", "Retro" və digər layihələr "Kinoproqramlar və dublyaj" redaksiyasından təqdim olunur. "Azərbaycantelefilm" Yaradıcılıq Birliyində isə sənədli filmlər istehsal olunur. Burada 2019-cu ilə kimi 1500 saat həcmindən çox sənədli televiziya filmləri işlənib. Müxtəlif janrlarda olan bu televiziya filmlərinin əksəriyyəti kinolentə çəkilmiş, qalan hissəsi isə videolentə alınıb.\nAzərbaycan Televiziyasının beynəlxalq əlaqələri də genişlənir. EBU və digər nüfuzlu yayım təşkilatlarının üzvü olmaq və CNN, “Euronews”, “Eurosport”, “Al Jazira” və digər bir çox nüfuzlu teleyayım institutları ilə əməkdaşlıq münasibətlərinin qurulması istiqamətində əhəmiyətli addımlar atılır.\nAli təhsil bazası əsasında peşəkar teleradio mütəxəssislərinin hazırlanması, əməkdaşların ixtisaslarının təkmilləşdirilməsi məqsədi ilə yaradılan Televiziya və Radio Akademiyasında gənclərə sənətin sirləri, televiziya sənətkarlığı geniş tədris edilir.\nİstehsal olunan bütün audiovizual məhsulların arxivləşdirilməsi, çeşidlənərək saxlanması və fondlaşdırılması isə proqram direktorluğunun üzərinə düşür. Direktorluğun videotekasında ölkənin ictimai, siyasi, mədəni və sosial həyatını əhatə edən 40 min saatdan artıq material var. Dördnövbəli iş rejimində işləyən mütəxəssislərin hesabına Proqram Direktorluğu televiziyanın 24 saatlıq efirini verilişlərlə təmin edir. . Azərbaycan Televiziyasının proqram şəbəkəsində 80-dən artıq müxtəlif janrlı orijinal proqramlar mövcuddur. Bu isə həftə ərzində təxminən 50 saata yaxın yeni veriliş deməkdir.\nAzərbaycan Televiziyası xalqın döyünən ürəyi, görən gözü, düşünən beynidir. Televiziya əməkdaşları milli əqidənin formalaşmasında, müstəqil dövlətçilik ideyalarının genişlənməsində öz üzərinə düşən missiyanı bundan sonra da uğurla yerinə yetirmək, xalqa şərəflə xidmət etmək niyyətindədir. Ana Televiziyamız ölkədə fəaliyyət göstərən digər telekanallara fərqli yaradıcılıq ampulası ilə örnəkdir. Düzgün danışığına, elit səviyyəsinə və professional peşə vərdişlərinə və əsl sənətkarlıq xüsusiyyətlərinə görə xüsusi seçilən televiziyadır.\nBayramınız mübarək əziz həmkarlarım, televiziya məkanlarında çalışan yaxın dostlarım! Əqidəmizin saflaşması naminə elə əsərlər yaradın ki, sonda milli mənəvi dəyərlərin təbliği ilə millətimiz qazansın, mənəviyyatımız qorunsun!..


Günəş və Ay qravitasiyasının bitkilərə və heyvanlara təsiri öyrənilib »\n13 yan 07:35Gündəm / Maraqlı\nBu barədə “Journal of Experimental Botany”də məqalə dərc edilib.\n“Yer kürəsində həm canlı, həm də cansız hər şey Günəşdən və Aydan gələn cazibə qüvvələrinin təsirini ən azı qabarma və çəkilmə prosesində yaşayır. Planetdəki bütün orqanizmlər bu kontekstdə təkamül keçirib”, - deyə Gallep izah edir.\nGünəş və Ayın qravitasiya axını nisbətən zəif ola bilər (Yerin birləşmiş cazibəsinin yalnız milyonda biri), ancaq tədqiqatlar göstərir ki, onun təsiri təkcə okeanlarda, çaylarda və göllərdə iri miqyaslı qabarma-çəkilmə proseslərinə deyil, həm də tektonik plitələrin yerdəyişməsində müşahidə olunur.\nLirika və geosiyasət... Gündəm / Siyasət ÇİNGİZ QURBANOV: “GİZLİ SAVAŞ” Gündəm / Sosial İlham Əliyev və Mehriban Əliyevanın Kəlbəcər və Laçın rayonlarına səfərinin TAM MƏTNİ - YENİLƏNİB Siyasət Ərzaq təhlükəsizliyi təhlükə altındadır? Gündəm / Sosial Bu gün məşhur oftalmoloq alim, akademik Zərifə xanım Əliyevanın doğum günüdür Gündəm / Siyasət / Sosial


Azay Quliyevə qarşı çirkin kampaniya başlayıb\n“Təəssüf edirəm ki, bu gün “reket” jurnalistika hələ də Azərbaycan cəmiyyəti üçün problem olaraq qalır. Onlar bəzən Azərbaycanın hörmətli şəxslərini, ziyalılarını, siyasi xadimlərini, hakimiyyət nümayəndələrini, məmur və millət vəkillərini şantaj etməklə nəsə əldə etməyə çalışırlar”.\nBu barədə “Bələdiyyələrin İnkişafına Yardım” İctimai Birliyinin sədri Niyaməddin Orduxanlı Publika.Az-a açıqlamasında deyib.\nOnun sözlərinə görə, bu gün bir QHT sədri kimi baş verən haqsızlığı sakit qarşılaya bilməzdi: “Uzun illərdi ki, Azay Quliyevin ictimai-siyasi fəaliyyətini izləyirəm. Bu insan yüksək mədəniyyəti, səmimiyyəti, insani dəyərlərə böyük önəm verməyi ilə seçilir. Belə bir şəxsə qarşı ağlına və ağzına gələni yazmaq vicdanı itirməkdir. Öz aləmlərində onu ictimai nüfuzdan salmağa cəhd edirlər. Amma əslində onların kimliyi böhtanlarının əsl səbəbini anlamaq üçün kifayətdir. Onların sözləri Azay Quliyevin ictimai nüfuzunu azaltmır, artırır. Əksinə, onların dilindən hansısa namuslu adama xoş sözlər eşitmək daha təəccüblü olardı, nəinki bu cür aşağılayıcı ifadələr”.\nN. Orduxanlı bu tip insanlardan xilas olmaq zamanının çoxdan çatdığını bildirib.\n“Bu gün Azərbaycan jurnalistikası çox sürətlə inkişaf edir və operativliyi, qərəzsizliyi ilə artıq Qafqazda nümunə sayılacaq səviyyədədir. Xüsusilə internet media bu sahədə inkişaf etmiş ölkələrin təcrübəsinə yiyələnir və öz-özünü təkmilləşdirir. Jurnalistikanın bu cür inkişafı həm də dövlətimizin ictimai-siyasi simasıdır. Təəssüf ki, 90-cı illərdən qalmış və jurnalistikaya sığınmış bəzi fırıldaqçılar və jurnalistikaya heç bir aidiyyəti olmayan insanlar hələ də var. Hesab edirəm ki, təkcə Mətbuat Şurası deyil, ictimaiyyət nümayəndələri, həmçinin ciddi media mənsubları da bu cür insanların ifşa olunmasında və sıralarından qovulmasında maraqlı olmalıdırlar”-deyə o qeyd edib.


Satılır 16 otaqlı Xarici Əmlak Qiyməti 6786000 manat\nElanın kodu: 516088\nYalta şəhərinin Krım şəhərindəki, Alupka diyarının mərkəzindəki, dənizdən 200 metr məsafədə yerləşən ikinci sahil şeridində fəaliyyət göstərən, sərfəli, məşhur otelini satacağam. Ödəniş müddəti 6 ildir. Otaqlar - 46 otaq. Otelin otaqlarından dənizin böyük görünüşü və böyük bir teras. 2 bina (5 mərtəbə və 3 mərtəbə) - 1600 kv.m. və 400 kv.m. Böyük hovuz, restoran, yaz çubuğu, oyun meydançası, idman zalı. Öz enerjisi və su təchizatı sistemi var. Konfrans zalında 60 yer var. Torpaq sahəsi - 4300 kv.m. 3-cü binanın tikintisi mümkündür, sahildə boş yer var (peykdən xəritəyə baxın). Dənizə 200 metr, 2-ci sahil şeridi, dənizə birbaşa yol var. Otel tez-tez icarəyə verilir. Noyabr ayından aprel ayına qədər otaqlar aylıq ödənilir. Kiracılar və istirahət edənlərdən daimi tələbat. Otel bir çox sifariş saytında qeydiyyata alınmışdır. Yalta'ya yalnız 20 dəqiqə yaxın məsafədə olan otel, Vorontsovski Parkı ilə birlikdə ayağına düşən Qara dənizin əhatəsində dondurulmuş görünürdü. Otelin yalnız 200 metr məsafədə, pitoresk park salonunun idarə etdiyi sahildən ayrılır. Otel müasir bir 5 mərtəbəli bina. Burada hər şey ruhu və ruhu ilə yaradılır. Alupka'nın bütün otelləri sizi xeyirli bir xidmətlə xahiş edəcək, lakin burada təqdim edilən xidmət həmd olsun. Burada hər bir günəş doğuşu və hər günəş batması əbədiyyətə layiqdir, çünki orada yenidən və yenidən yaşayacaq, otelin üst küncündə yerləşən terasdan yuxarıya baxır. Otel qonaqlarına tam xidmət təklif etməyə hazırdır. Burada havuzun tənha su ilə rahatlığını təmin edə bilərsiniz. Bu, park sahəsinin gizli bir küncündə gizlənmişdir. Burada barı yaxınlığında içkilərdən zövq alacaqsınız, özünüzü real duyğuların kokteyli ilə ruhlandırırsınız. Otel, qonaqlarını ən müasir texnologiya ilə təchiz olunmuş konfrans zallarında işgüzar görüşlər keçirmək imkanı təqdim etməyə hazırdır. Mənfəət və perspektivlər: İllik mənfəət - 43 000 000 milyon rubl (670 000 dollar) 2018-ci ilin yayında mənfəət - 20 milyon rubl (308.000 dollar). 2019-cu ilin yayında qazanc ən az 25 milyon rubl olacaq. (385 000 dollar). Artıq geri ödəmə müddəti 6 ildir, otelin yerləşdiyi yerə görə kirayəçilər və turistlər (Avropadan da daxil olmaqla) arasında tələbat var, beləliklə, geri ödəniş artıq olmayacaq. Əgər 3-cü bina tiksəydik, onda illik qazanc 60 min rubl (925,000 dollar) qədər artacaqdır (bütün bunlar binanın ərazisinə və otaqların sayından asılıdır). Sonra geri ödəmə olacaq - 5 ilədək. Şirkətlə birlikdə (məhdud məsuliyyətli cəmiyyət) satılır. Qiymət: 4,000,000 dollar. Mən birgə sahibəm, Rusiyada yaşayıram. Başqa bir obyektin tikintisinə görə satış.\nÜnvan: Krım Respublikası, Yalta şəhəri\n6 786 000 M\nAlexey (Əmlak sahibi)


“Abşeron” qaz-kondensat yatağından hasilat 2020-2021-ci illərdə planlaşdırılır ABC.AZ\n“Abşeron” qaz-kondensat yatağından hasilat 2020-2021-ci illərdə planlaşdırılır\n19 sentyabr, Fineko/abc.az. SOCAR-ın prezidenti Rövnəq Abdullayev Xəzər dənizinin Azərbaycan sektorundakı “Abşeron” qaz-kondensat yatağından hasilat 2020-2021-ci illərdə planlaşdırıldığını qeyd edib.\nO bildirib ki, Heydər Əliyev adına yarımdalma qazma qurğusu hazırda “Abşeron” yatağında qiymətləndirmə və hasilat quyusunu qazır. “Total” şirkəti ilə birgə aparılan qazma işləri gələn il başa çatacaq. Yataqdan ilk hasilat 2020-2021-ci illərdə nəzərdə tutulur”.\nQeyd edək ki, “Total” 2011-ci ilin sentyabrında ilk kəşfiyyat quyusunda aparılan qazma işlərinin nəticələrinə əsasən “Abşeron” yatağında böyük həcmdə hidrokarbon ehtiyatlarının - 326 milyard kubmetr qaz və 108 milyon ton kondensat olduğunu təsdiqləyib. İlkin mərhələdə illik təxminən 1,5 milyard kubmetr, 2022-2023-cü illərdə 5 milyard kubmetr qaz hasilatının nəzərdə tutulur. Yataqdan gündəlik 150 milyon kubmetrə yaxın, ildə isə təqribən 1,5 milyard kubmetr qaz yerli bazara çıxarıla biləcək.


Xankəndi 5 il sonra - nəzarət kimdə olacaq? » GundemXeber İnformasiya Portalı\nGundemxeber.az » Ölkə » Bölgə » Xankəndi 5 il sonra - nəzarət kimdə olacaq?\nTarix: 12-07-2021, 17:05 Bölmə :Bölgə Baxış: 204\nAzərbaycanda hökumət Xankəndi/Stepanakert haqqında danışmır, rəsmilər Qarabağın hazırda Rusiya sülhməramlılarının nəzarətində olan bu şəhəri haqqında suallara cavab vermir, ancaq keçən həftə Prezident İlham Əliyev Xankəndinin yeni yaradılan iqtisadi zonalardan birinə - Qarabağ iqtisadi rayonuna aid edilməsinə dair fərman imzalayıb.\nXankəndidə ötən ilin yanvar ayına olan məlumata görə, 60 minə yaxın əhali yaşayıb. 2-ci Qarabağ Müharibəsindən sonra orada erməni əhalinin sayının dəqiqliyi məlum olmasa da, on minlərlə insanın geri qayıtması barədə məlumatlar verilir.\nÖtən ilki 44 günlük müharibədən sonra imzalanan atəşkəs bəyannaməsinə əsasən, Xankəndi bu gün Azərbaycanın nəzarətində deyil - bura Rusiya sülhməramlılarının ''məsuliyyət zonası'' hesab olunur.\nRusiya sülhməramlıları 2025-ci ildən sonra, bəyannaməni imzalayan tərəflərdən hər hansı birinin - Azərbaycan, Ermənistan, Rusiya - tələbiylə Qarabağdan çıxarsa, o zaman nəzarət kimdə olacaq?\nAzərbaycanın gələcək məqsədi\nAzərbaycan hazırda öz nəzarəti altında olmayan ərazilərin "iqtisadi inkişafına nail ola bilmir, lakin bu o demək deyil ki, bunu gələcək məqsəd kimi görmür,"- millət vəkili Rasim Musabəyov Xankəndinin iqtisadi zonalara aid olunmasını şərh edərkən deyir.\n"Bütün Azərbaycan ərazisinə nəzarəti Azərbaycan özü həyata keçirməlidir və bizim 5 ildən sonra burada Rusiya sülhməramlılarını görmək barədə heç bir istəyimiz yoxdur," - deyə cənab Musabəyov BBC Azərbaycancaya müsahibəsində bildirib.\nAzərbaycanın açıqlamalarını diqqətlə oxuyanın gözündən qaçmaz ki, Qarabağdakı Rusiya qüvvələrinə dair rəsmi məlumatlarda sülhməramlılar haqqında israrla Azərbaycan "ərazisində müvəqqəti yerləşdirilmiş" sözləri istifadə olunur.\nBelə görünür ki, Azərbaycan hökuməti Rusiya sülhməramlılarının 5 il sonra Qarabağdan çıxacağına böyük ümidlər bəsləyir. Və sülhməramlıların Qarabağda hazırkı fəaliyyəti onu qane etmir - ötən həftə Müdafiə Nazirliyi növbəti dəfə atəşkəsin pozulduğu və bir əsgərinin yaralanması barədə məlumat yayıb.\nYerevandakı Regional Tədqiqatlar Mərkəzinin rəhbəri Riçard Giraqosyan xatırladır ki, Rusiya sülhməramlıları getdikləri heç bir yerdən indiyə kimi çıxmayıblar.\n"Rusiyanın regionda gücü və təsirini artırmağın əsası olaraq, çətin ki, Rusiya sülhməramlıları üçün qoyulmuş 5 illik məhdudiyyətə əməl olunsun,"- o deyir.\nSiyasi təhlilçi Fuad Şahbazov Twitter mikrobluqunda yazıb ki, Ağdamda Azərbaycan və Ermənistan arasında son insident Rusiyanın sülh missiyasının səmərəsiz olduğunu göstərir və onu sarsıdır. "Bu baxımdan, Rusiyanın tənqidi Bakıda daha ucadan səslənir və Yerevanla mümkün sülh razılaşması daha yaxşı alternativ kimi görünür".\nAzərbaycan birbaşa Ermənistan hökuməti və Qarabağın erməni əhalisiylə mümkün qədər tez bir zamanda sülhə və barışığa nail olmaq üçün addımlar atmağı planlaşdırırmı?\nMillət vəkili Aydın Mirzəzadənin fikrincə, bu addımlar artıq atılır və bu barədə ictimaiyyətin də məlumatı var.\n"Azərbaycan dəfələrlə Ermənistanla mehriban qonşuluq şəraitində yaşamağa hazır olduğunu, dünənin səhifəsini qapadaraq bu gün yeni səhifədə qonşu ölkə ilə hərtərəfli əlaqə qurmaq istədiyini bildirib. Bu gün müvəqqəti olaraq Rusiya sülhməramlılarının nəzarəti altında yaşayan əhali isə Azərbaycan vətəndaşlarıdır və onların da problemlərinin həlli Azərbaycan dövlətinin diqqətindədir,"- deyə cənab Mirzəzadə əlavə edib.\nRichard Giraqosyan hesab edir ki, sülh razılaşması əsasən, Azərbaycan hökumətindən asılıdır. O, bunun üçün müharibədən sonra saxlanılmış erməni hərbçilərin buraxılmasının mühüm olduğunu düşünür. "Bu mənada, belə bir sülh razılaşmasının vaxt cədvəli Azərbaycan hökumətinə bağlıdır və Bakının yenidən sülh prosesində nə zaman iştirak etməyə hazır olacağından - bu dəfə 2020-ci il müharibəsinin qalibi kimi - asılı olacaq,"- o, BBC Azərbaycancaya deyib.\nHəm Azərbaycanda, həm də Ermənistanda barışığın mühüm olduğunu vurğulayan bəyanatlar səslənir.\nPrezident İlham Əliyev çıxışlarında deyib ki, Xankəndinin və hazırda erməni əhalinin yaşadığı digər ərazilərin inteqrasiyası "labüd prosesdir" və vurğulayıb ki, həmin ərazilərdə insanların normal həyat fəaliyyətinə Azərbaycansız nail olmaq "qeyri-mümkündür".\nErmənistan Baş naziri səlahiyyətlərini icra edən Nikol Paşinyan da Azərbaycanla əməkdaşlığa hazır olmağın vacibliyi barədə danışıb.\nAncaq bunu Qarabağda yaşayan erməni əhali istəyəcəkmi? Bunu təmin etmək kimin üzərinə düşür?\nPaşinyan hökuməti bunu edə biləcək təsirə malik kimi görünmür. Ötən ay seçkilərdə qələbəsindən sonra Qarabağ separatçılarının lideri, Azərbaycan Baş Prokurorluğunun 2-ci Qarabağ Müharibəsindən sonra barəsində axtarış elan etdiyi Arayik Harutyunyan Paşinyanın yanında göründüyü üçün Xankəndidə onun əleyhinə etiraz mitinqləri keçirildi.\nRusiya mediasındakı xəbərlərdən belə nəticəyə gəlmək olar ki, Qarabağda ermənilər hazırda daha çox Rusiyaya etibar etdiklərini və hətta Rusiya pasportu almaq istədiklərini söyləyirlər.\nRasim Musabəyov hesab edir ki, Azərbaycan Qarabağdakı əhaliyə maliyyə imkanları ilə təsir göstərməyi də düşünə bilər. "Bunu əvvəlcədən demək çətindir,"- deyə o əlavə edib.\nBu, Ermənistan və Azərbaycan arasında müsbət diplomatik danışıqların bir sahəsidir, Riçard Giraqosyan belə hesab edir. "… [Azərbaycan, Ermənistan, Rusiya] işçi qrupu Yerevan və Bakı arasında etimad yaradılması yolunda ümidverici işarələr göstərir. Bu yolla, iqtisadi stimullar və ticarət imkanları yeni və daha öncə görülməyən əhəmiyyət daşımağa başlayıb - bu, Qarabağ münaqişəsində bu günədək baş verməmişdi".\nBu mənada Aydın Mirzəzadə də ümidlidir: "Hesab edirəm ki, zaman-zaman biz artıq münasibətlərin yeni müstəviyə çıxdığının şahidi olacağıq. …Azərbaycan Ermənistanın yeni hökumətindən onunla konstruktiv əlaqə qurmasını gözləyir".\nXankəndinin Azərbaycanın iqtisadi zonalarına aid edilməsinə gəlincə isə, cənab Giraqosyanın fikirncə, regional ticarət və nəqliyyatın bərpası həm Ermənistan, həm Azərbaycan, həm də Rusiya üçün önəmlidir: "Ermənistan üçün təcriddən qurtulmaq, Azərbaycan üçün isə geri aldığı rayonları Qarabağ sərhədlərindən kənarda inkişaf etdirmək, eləcə də, regional inteqrasiya prosesini yönləndirmək və idarə etmək gücünə sahib olan Rusiya üçün…"\nAydın Mirzəzadə deyir ki, Azərbaycan artıq Dağlıq Qarabağ probleminin mövcud olmadığını və yeni reallığın yarandığını dəfələrlə vurğulayıb. "Bu istiqamətdə Rusiya ilə çox sıx işlənilir və Rusiya, Azərbaycan, Ermənistan birgə komissiyasında fəaliyyət göstərilir".\nTürkiyə Prezidenti Erdoğan işğaldan azad olunmuş Şuşa şəhərinə Azərbaycan Prezidenti ilə gedərkən aralarında belə bir söhbət oldu: cənab Erdoğan "Xankəndi istiqamətinə işarə edərək otel oradamı" deyə cənab Əliyevdən soruşdu. O isə gülərək, "yox, orda yox, amma orda da olacaq,"- deyə cavab verdi.\nXankəndidə belə bir otel üçün isə hər iki tərəfin bir-birinə etimadı lazımdır.\nXankəndinin yeni görüntüsü - FOTO ...\nXankəndi hava limanına kim nəzarət edəcək? - ...\nXANKƏNDİ BAKIYA TABE OLMAĞA BAŞLAYIR? - Separatçı ...\nQarabağda anti-terror əməliyyatı gözləniləndir ...


Dil və Tərcümə sahəsinin problemləri (MÜZAKİRƏ)\nTərcümə Mərkəzinin direktoru, Şuranın sədri Afaq Məsud:\nBilirsiniz ki, Azərbayan Respublikasının Nazirlər Kabineti yanında Tərcümə Mərkəzi dövlət başçısı cənab İlham Əliyevin 21 may 2012-ci il tarixli Sərəncamına əsasən 2014-cü ilin avqust ayının 16-dan fəaliyyət göstərir. Bu müddət ərzində bir sıra işləri həyata keçirmişik. Bu sərəncam, həmçinin, dil və tərcümə sahəsində bir çox mühüm islahatların aparılmasına yol açdı. Yeni statusla fəaliyyətə başlamış Mərkəz indi təkcə bədii ədəbiyyatın yox, dünyanın aparıcı elmi-fəlsəfi, ictimai-siyasi ədəbiyyatlarının tərcüməsi ilə, həmçinin, dil və tərcümənin təhsil mərhələsindən başlayaraq təşkili, ali və orta təhsildə istifadə olunan ana dili və ədəbiyyat dərsliklərinin dil və məzmun baxımından təkmilləşdirilməsi məsələləri ilə məşğul olacaq.\nBu il biz "Xəzərin enerji resursları Qərb mətbuatında", Lütfi Zadənin elmi irsi, Andrey Parşinin "Tərcümənin nəzəriyyəsi və praktikası", Zaxariya Sitçinin Şumer tarixinin tədqiqinə dair elmi araşdırması, Venedikt Vinoqradov "Tərcüməşünaslığa giriş", "Dünya xalqlarının mifləri" seriyasından kitabları, uşaqlar üçün müxtəlif formatlı ensiklopediyalar, sinifdənxaric oxu vəsaitlərini, həmçinin, uzun illərdən bəri Əlyazmalar İnstitutunun arxivində əski əlifbada saxlanılan qədim əlyazmaları, fars, ərəb dillərində yazıb-yaratmış Azərbaycan şairlərinin, filosof və siyasətçilərin əsərlərini, eləcə də, elm, təhsil, dil sahəsi üzrə mühüm əsərlərin tərcüməsini və nəşrini həyata keçirəcəyik. Həmçinin, müxtəlif spesifik sahələr üzrə sözlüklərin, terminoloji, izahlı lüğətlərin tərtib və çap məsələləri ilə də məşğul olacağıq.\nMərkəzin fəaliyyətinin bu başlanğıc dövründə dil və tərcümə sahəsinin təkmilləşməsi istiqamətində təməlini qoyduğumuz digər iş - orta və ali təhsildə Azərbaycan dili və ədəbiyyat dərsliklərinin məzmun və tərtib keyfiyyətinin araşdırılması üzrə işçi qrupunun yaradılmasıdır. Bununla əlaqədar biz Təhsil Nazirliyinə, Bakı Şəhəri üzrə Təhsil İdarəsinə, universitetlərə və institutlara məktublar ünvanlamışıq. Bu məktubda ali təhsil ocaqlarının Azərbaycan bölməsində dərs vəsaiti çatışmazlığı ucbatından rus, yaxud digər əcnəbi dillərdə tədris olunan dərsliklərin siyahısının Mərkəzə göndərilməsini xahiş etmişik. Bir çox universitetlərdən bu siyahıları almışıq. Lakin bəzi universitetlərdən, hələ də bu cavab gəlməyib. Həmçinin, Azərbaycan dili və ədəbiyyatı fənni orta təhsil üzrə dərslikləri ilə bağlı Mərkəzə hələ də heç bir siyahı təqdim olunmayıb. Bizim niyyətimiz təhsilə kömək etmək, fakültələr və ixtisaslar üzrə çatışmayan dərslikləri tərcümə, yaxud tərtib etmək, orta və ali təhsildə istifadə olunan yararsız Azərbaycan dili və ədəbiyyatı dərsliklərinin məzmun və tərtib keyfiyyətinin təkmilləşdirilməsi istiqamətində nəzərdə tutulan işləri həyata keçirməkdir. Məlumat üçün bildirim ki, ali təhsildə rus, yaxud digər əcnəbi dildə tədris olunan dərsliklərin siyahıları ixtisaslar üzrə Mərkəzin Koordinasiya Şurasında müzakirə ediləcək. Bu müzakirələrə Təhsil Nazirliyinin, Tələbə Qəbulu üzrə Dövlət Komissiyasının aidiyyatlı əməkdaşları, ixtisaslar üzrə professor-müəllim heyəti də dəvət olunacaq. Müzakirələrdən keçmiş ortaq dərsliklərin tərcüməsi həmin fənnlər üzrə ixtisaslaşmış professor-müəllim heyəti ilə bizim dil mütəxəssisləri tərəfindən həyata keçiriləcək və nəşr ediləcək. Bu, yüzlərlə dərs vəsaitinin Azərbaycan dilinə tərcüməsi, tərtibi və nəşri kimi, ölkəəhəmiyyətli mühüm bir hadisədir.\nDil və tərcümə sahəsində yaşanan digər problem - Azərbaycan dilinin orta və ali təhsildə istifadəsi məsələsidir ki, bununla əlaqədar biz Təhsil nazirliyinə və Bakı Şəhəri üzrə Təhsil İdarəsinə dəfələrlə müraciət etmişik. Lakin hələ də nə bir siyahı, nə də məktubumuzda qeyd edildiyi kimi, orta məktəblərdə tədris olunan dil və ədəbiyyat dərsliklərinin nümunələrini əldə edə bilmişik.\nMərkəzin bu qısa müddət ərzində həyata keçirdiyi digər layihə - tərcüməçilik peşəsinin təkmilləşdirilməsi işidir ki, bununla bağlı biz tərcümənin spesifik sahələri üzrə ixtisasartırma kurslarını təşkil etmişik. Kurslar Mərkəzin binasındatəşkil ediləcək, dərslər həm Mərkəzin, həm də dəvətli dil mütəxəssisləri tərəfindən aparılacaq. Hazırda ölkədə fəaliyyət göstərən əcnəbi dil mütəxəssislərinin də, bu kurslara cəlb olunması üzərində iş gedir, bu barədə səfirliklər və əlaqədar qurumlarla danışıqlar aparılır. Düzdür bu, böyük vəsait tələb edən bir işdir, lakin, biz bu işləri həyata keçirməyə çalışırıq. Mərkəz, həmçinin, Azərbaycanda fəaliyyət göstərən səfirliklərin, konsulluqların və şirkətlərin nümayəndələri üçün Azərbaycan dili kursları da təşkil edib. Artıq kurslarımıza 6 səfir yazılıb.\nMərkəzin ölkənin dil və tərcümə sahəsinin təkmilləşməsi istiqamətində həyata keçirdiyi mühüm layihələrdən biri də, Əlyazmalar İnstitutu ilə qurduğu mütəmadi iş birliyidir. Bilirsiz ki, Azərbaycanın qədim tarixi, elmi-fəlsəfi fikri, misilsiz dil və ədəbiyyat nümunələri hələ sovetlər dönəmindən Azərbaycan oxucusunun nəzər-diqqətinə çatdırılmadan, bu institutun arxivində saxlanılmaqdadır. Bu qiymətli sərvətin əksər hissəsi əski əlifbada, qalanı qədim ləhcəli fars, cığatay, ərəb dilində olduğundan onların üzə çıxarılması, müasir oxucuya çatdırılması mümkün olmurdu. Bu gün bu qiyməti əsərlərin tərcüməsinə hissə-hissə "Aylın yol" qəzetində və "Xəzər" jurnalında yer ayırırıq. Son mərhələdə bu mətnləri kitab şəklində nəşr etdirməyi, sonradan dünya dillərinə tərcümə edib xarici ölkələrin kitabxanalarına göndərməyi planlaşdırırıq. Məsələ burasındadır ki, bu əlyazmalar arasında qədim ədəbiyyatlardan savayı, Azərbaycanın qədim tarixinə, torpaqlarına, malik olduğu ərazilərə dair qiymətli məlumatların və faktların yer aldığı sənədlər və mətnlər də var. Bu materiallar Azərbaycanı, onun ruhunu, hansı söz sərvətinə və tarixə malik olduğunu əyani şəkildə dünyaya çatdıra bilər.\nElmi-Bədii Şuranın üzvü, Milli Məclisin Mədəniyyət komitəsinin sədri, akademik Nizami Cəfərov:\n- Mərkəzin bu qısa müddət ərzində gördüyü işlər təqdirəlayiqdir, və yaxşı olardı ki, indiyə qədər Şərq dillərindən və rus ədəbiyyatından hansı əsərlər tərcümə olunub, tərcümə təcrübəmiz nədir - bunların kataloqu hazırlansın. Lap belə "Kəlilə və Dimnə"dən başlamış tərcümələrin keyfiyyəti, Mirzə Əliəkbər Sabirin tərcümələri araşdırılsın, bunun üçün xüsusi bank yaradılsın. Bu, gələcəkdə kitab kimi də nəşr edilə bilər. Dilimizə tərcümə edilməsi vacib olan əsərlərin də siyahısı hazırlanmalıdır. İstər tədris, istər bədii və elmi ədəbiyyat sahəsində fundamental kitablar var. Necə ola bilər ki, dünyanın ən böyük sanskrit ədəbiyyatı Azərbaycan dilində olmasın? Məsələn, mən Ferdinand de Sossürün əsərini rus dilindən Azərbaycan dilinə tərcümə etmişəm. O, dünya dilçiliyinin banilərindən biridir. Ədəbiyyatşünaslıqda da belə əsərlər var. Məsələn, Pol-Royal qrammatikası var, o da tərcümə olmalıdır. Dünya xalqlarının dini kitablarının da dilimizə tərcüməsi vacibdir. Bu, dilimizin böyük düşüncəni nə dərəcədə əks etdirməsi baxımdan da maraqlıdır. Bir də yeni, ən yaxşı əsərlər - Nobel mükafatı alan əsərlər dərhal dilimizə tərcümə edilməlidir.\nAzərbaycan dili və ədəbiyyat dərsliklərinin hazırlanmasına gəlincə, mən inanmıram ki, Tərcümə Mərkəzi bu işə xüsusi səlahiyyətlə yanaşa bilə. Çünki bu, tamamilə ayrı, Təhsil Nazirliyinin səlahiyyətində olan bir sahədir. Onun üçün xüsusi müsabiqələr keçirilir. Doğrudur, o müsabiqələr heç vaxt uğurlu nəticə verməyib. Bir vaxtlar müsabiqələr müəlliflər arasında keçirilirdi, indi isə nəşriyyatlar arasında keçirilir. Yəni müəllifin burda iş görmək imkanı 30 faizdir. Alternativ dərsliyə də gərək Təhsil Nazirliyi icazə versin. Bilirsiniz, burda söhbət Tərcümə Mərkəzinin missiyasından gedir. Bu, bir dövlət qurumudur və gördüyü işlər də gərək digər dövlət qurumları ilə əlaqəli şəkildə aparılsın. Rafael Hüseynov da o vaxt bir "Əlifba" yazmışdı, mən də yaza bilərəm, Afaq xanım da. Ancaq bu, Tərcümə Mərkəzinin işi deyil. Dərsliklərin müqayisəsini aparmaq isə Mərkəzin işidir. Məsələn, Amerika dərsliyi necədir, başqası necə? Mərkəz dərsliklər barədə rəy verə, hazırlanmasında, proqramın tutulmasında iştirak edə bilər. Düşünürəm, bu gün ən aktual və maliyyə dəstəyi göstəriləcək iş dediyiniz ali məktəblər üçün dərsliklərin hazırlanmasıdır. Çünki bu dərsliklər biabırçı vəziyyətdədir.\nAli məktəblər üçün humanitar dərsliklər mütəxəssislərin doktorluq işləridir və bu da heç cür dərslik hesab oluna bilməz. Bizim "Filologiyaya giriş" adlanan dərsliyimiz yoxdur. Tələbələr Filologiya fakültəsini bitiriblər, ancaq bilmirlər ki, "filoloq", yaxud "loqos" nə deməkdir. Daha sonra türkologiya elminə aid tərcümə edilməli yaxşı türk mətnləri var.\n- "Əlifba"ya dair deməliyəm ki, Tərcümə Mərkəzinin Əsasnaməsi fəaliyyətimizin, əsasən Azərbaycan dilinin təhsildən başlayaraq, sahələr və sferalar üzrə norma və qaydalarına uyğun işlədilməsinə nəzarət edilməsi funksiyasının icrasını təsdiq edir. Mütləq deyil ki, bizim tərtib edəcəyimiz "Əlifba" kitabı tədris proqramına salınsın, bu, əlavə oxu kitabı da ola bilər. Mən, sadəcə, uzun illərlə tənqid olunub pislənsə də, heç cür lazım olan səviyyəni əldə edə bilməyən bu dərslikləri pisləmək əvəzinə, bu kitabların mükəmməl variantının ortaya qoyulmasını məqsədəuyğun hesab edirəm. Qoy bu işə cəmiyyətimiz qoşulsun. Dərsliklər müzakirə edilsin. Çünki bu kitablar, tədris hamıya, bütün ailələrə toxunan bir məsələdir. Qoy insanlar özləri müqayisə apara bilsinlər ki, pis hansıdır, yaxşı hansı. Dərsliklərin tədris proqramını əhatə etmək məsələsinə gəlincə, biz bu işi Azərbaycanda fəaliyyət göstərən Oksford məktəbinin müəllim heyəti ilə birlikdə görmək niyyətindəyik.\nElmi-Bədii Şuranın üzvü, şair Ramiz Rövşən:\n- Uşaqlar üçün dərsliklər oyun elementləri, uşağın fantaziyasını, məntiqini inkişaf etdirəcək interaktivlər üzrə qurulmalıdır. Hətta Sovet dövründə, totalitar rejimdə bunun müstəsna və dahiyanə nümunəsi olub. Moldav şairi Qriqoriy Vieru özü elə bir "Əlifba", sonra "Ana dili" kitabı hazırlayıb ki, bu kitab, nəinki Moldavada, Rumıniyada da tədrisə salınıb. "Əlifba" kitabı uşağa dil açdıran müqəddəs bir kitabdır. Və bu kitab tədris peşəkarlığıyla yanaşı, istedadla hazırlanmalıdır. İndiki halda isə dərsliklərə salınan uşaq şeirlərinin çoxu fəlakətdir.\nElmi-Bədii Şuranın üzvü, Mərkəzin Aparat rəhbəri Yaşar Əliyev:\n- Mən dərsliklərin monitorinqində ekspert qismində iştirak etmişəm. Bizə maketlər verilmişdi, onları yoxlayırdıq. Orada nə müəllifin, nə də nəşriyyatın adı var idi. Sonra bizə bir neçə kitab nümunəsi göstərildi, məsələn, Nyu-Yorkda çıxan "Əlifba" kitabı. O qədər maraqlıydı ki... Hərflər uşağa tanış qəhrəmanların şəkilləri əsasında öyrədilir. Elə bil serialdır, gözləyirsən, sabah ardı necə olacaq?\nMənim oğlum İncəsənət Universitetinin kino rejissorluğu ixtisasını bitirib. Kino ilə bağlı Azərbaycan dilində, demək olar ki, dərs vəsaiti yoxdur.\n- Tamamilə doğrudur. Yalandan deyirik ki, uşaqlarımız universitetdə ingilis dili öyrənirlər. İngilis dilində bədii əsər oxumaq, məişət dilini öyrənmək olar, ancaq ingilis dilində elmi əsəri oxumaq və dərk etmək çox çətindir. Ona görə də bu, birinci dərəcəli iş olmalı və universitetlər də bu işdə təşəbbüs göstərməlidirlər.\nElmi-Bədii Şuranın üzvü, Xalq Artisti, rejissor Ramiz Mirzəyev:\n- Bizim dilimizə yaxın olan türk dilinin dublyajına baxanda görürsən ki, burda avropa mətnlərindən tərcümə çox rahat qəbul edilir.\n- Burada söhbət qeyri-peşəkar tərcümədən gedir. Filmlərin mətni də qeyri-peşəkarcasına tərcümə edildiyinə görə uğurlu alınmır. Kino adamı kimi bir şeyi deməliyəm. Təxminən 1970-ci illərdə bizim dublyajımızla türklərin dublyajı müqayisə oluna bilməzdi. Bizim dublyaj məktəbimiz olub. Dublyajın peşəkarlığı nədir? Əvvəla bu işə peşəkarlar cəlb olunmalıdır. Digər tərəfdən, bir var "ukladka" ilə dublyaj, yəni dodaq dublyajı, bir də var tərcümə olunmuş mətn. Əgər elə deyilsə, dublyaj kadrarxası səslə veriləcəksə, onu emosional etmək olmaz. Onu sakit, emosiyasız təqdim etmək lazımdır. Hətta çalışmaq lazımdır ki, orijinal səs az da olsa, eşidilsin. Yəni biz dublyajın işini xeyli yüngülləşdirə bilərik.\nElmi-Bədii Şuranın üzvü, Bakı Slavyan Universitetinin rektoru, professor Asif Hacıyev:\n- Bizim təhsildə müasir ədəbiyyatımız, rus, türk xalqlarının ədəbi nümunələri, demək olar ki, təmsil olunmur. Mən Nizami müəllimlə müəyyən mənada razıyam. Tədris təhsilin fəlsəfəsindən gəlir. Bizdə əvvəllər dərsliklər informativ idi, indi ancaq məntiq üzərində qurulub. Bizdə rusdilli təhsil sistemi var. 400 rus məktəbi fəaliyyət göstərir. Onların dərsliklərinin dili ciddi şəkildə araşdırılmalıdır. İstərdim ki, Tərcümə Mərkəzi bu məsələ ilə xüsusi olaraq maraqlansın.\n- Bu məsələ ilə bağlı biz Təhsil Nazirliyinə, Bakı Şəhəri üzrə Təhsil İdarəsinə müraciət etmişik. Orta və ali məktəblərdə tədris olunan ana dili və ədəbiyyat kitablarının siyahılarının bizə göndərilməsini xahiş etmişik. Lakin bu günə qədər hələ də heç bir siyahı ala bilməmişik. Mən bu dərslikləri özüm əldə edib, dil və məzmun araşdırılmasını işçi qrupu ilə həyata keçirə bilərəm. Lakin sonradan təhsildə bu yox, ayrı kitabların istifadəsi məsələsi ortaya çıxacaq, etiraz edəcəklər ki, tədris bu dərsliklər üzrə təşkil edilmir. Odur ki, onlardan bu siyahı rəsmi alınmalıdır ki, biz də işə başlaya bilək.\n- Məncə, ali məktəblər üçün dərsliklərin tərcüməsi məsələsi ön plana çəkilməlidir. Çünki tələbələrin çoxu rus dilində olan dərsliklərdən istifadə edə bilmirlər. Həmin dərsliklərin hazırlanıb dövriyyəyə buraxılmasına, məncə, qadağa qoyula bilməz. Orta məktəblər üçün də Rusiyada, məsələn, elə gözəl coğrafiya dərslikləri tərtib edirlər ki... Həmin kitabları da tərcümə edib, dərs vəsaiti kimi istifadəyə vermək olar. Yaxud onların əsasında yeni dərsliklər hazırlamaq olar. Bu kimi nümunələr ortaya qoyulandan sonra dərslik hazırlanması işinə də başlamaq olar. Ədəbiyyat antologiyasının hazırlanması da yaxşı fikirdir. Tərcüməşünaslıq üzrə mütəxəssis yetişdiririk, ancaq bu sahə üzrə də dərsliklər yoxdur. Bu barədə də düşünmək lazımdır. Tərcüməşünaslıq məsələləri ilə bağlı elmi toplu hazırlamaq da yaxşı olardı. Respublika səviyyəsində koordinasiya üçün bu, vacibdir.\n- Biz belə bir toplu hazırlamağı nəzərdə tutmuşuq. Lakin hələ ki, bu işin başında dura biləcək, onu müvafiq səviyyədə təşkil edəcək mütəxəssis tapa bilməmişik. Və ümumiyyətlə, nəinki xarici dil üzrə, Azərbaycan dili üzrə mütəxəssis tapmaqda çətinlik çəkirik.\n- Bizdə dünya ədəbiyyatı üzrə tərcüməçilər var. Ancaq bu sahədə də ənənə zəifdir. Tərcüməçinin statusunu qaldırmaq lazımdır. Çünki o, əsərin həmmüəllifi sayılır. Tərcümə etmək, bəlkə də, əsər yazmaqdan da çətindir. Tərcüməçilərin əməyinin qiymətləndirmək üçün mükafatlar da müəyyən etmək olar.\n- Mərkəzimizin "Dəf(i)nə yarpağı" adlı bədii tərcümə müsabiqəsi keçirilir. Fərid Hüseyn müsabiqə haqqında məlumatı nəzərinizə çatdırsın.\nŞuranın katibi Fərid Hüseyn:\n- "Dəf(i)nə yarpağı" bədii tərcümə müsabiqəsinə 115 tərcümə əsəri qəbul edilib. Əsərlər hazırda ekspertlərdədir. Ekspertlərin seçdiyi əsərlər sonra münsiflər heyətinə təqdim olunacaq. Poeziya və nəsr üzrə tərcüməyə görə birinci yerin qalibinə 3 min manat, ikinci yerin qalibinə 2 min manat, üçüncü yerin qalibinə min manat mükafat verilməsi müəyyənləşdirilib. Hər nominasiyada iki həvəsləndirici mükafat da olacaq.\nMərkəz, həmçinin, Kulis.az saytı ilə birlikdə "Tərcümə probleminin aktuallaşdırılması" layihəsini həyata keçirir. Layihə 6 paneldən ibarətdir. Hər panel üzrə 4 məruzə var. Panellərdə aşağıdakı mövzularda - "Türk dilindən tərcümə lazımdırmı?", "İkinci dildən tərcümə problemi", "Poeziya tərcüməsinin çətinlikləri", "Tərcümə mətnlərinin müqayisəli təhlili", "Tərcümənin problemləri", "Fəlsəfi mətnlərin tərcümə problemləri" müzakirələr aparılacaq. Bu məruzələr daha sonra universitet tələbələrinin vəsait kimi istifadə edə biləcəyi ayrıca kitab şəklində çap ediləcək. Tərcümə nəzəriyyəsinə dair kitablar barədə də Asif müəllim tərcümə fakültələrində dərslik çatışmazlığından danışdı. Qeyd edim ki, Mərkəzin illik tematik planında Venedikt Stepanoviç Vinoqradov "Tərcüməşünaslığa giriş", Andrey Parşin "Tərcümə nəzəriyyəsi və praktikası, Tatyana Kazakova "Bədii tərcümə", Ryurik Konstantinoviç Minyar Beloruçev "Tərcümə peşəsinə necə yiyələnmək olar" və Aleksandr Davidoviç Sveyster "Tərcümə nəzəriyyəsi" kitabları daxil edilib. Tərcümə fakültəsində təhsil alan tələbələr üçün bu dərslik əhəmiyyətli vəsait olacaq.\n- Ümumiyyətlə, biz gələcəkdə Tərcümə Akademiyası yaratmaq niyyətindəyik. Açdığımız ixtisasartırma kursları bu Akademiyanın ilkin təməlidir və biz bu sahədə dərsliklərin də hazırlanmasında maraqlıyıq. Bu gün Mərkəz gələcəkdə görüləcək işlərin təməlini qoyur. Dil və tərcüməyə dair boşluqlara isə bu gün bütün sahələrdə rast gəlinir. Yəni qarşıda görüləcəyi vacib olan böyük işlər durur.\n- Bizdə bütün sahələrdə mexaniki tərcümə prosesi gedir, peşəkarlıq yoxdur.\n- Mən düşünürəm ki, bu gün bura toplaşanlar Azərbaycan dilinin təəssübünü çəkən maarifçi insanlardır. Dil, tərcümə bizim yaralı yerimizdir. Bu mənada, qarşımızda duran milli və ölkəəhəmiyyətli məsələlərin həyata keçirilməsində birgə çalışmağımıza ehtiyac var. Ümid edirəm, bu işlərin öhdəsindən gələcəyik.\nElmi-Bədii Şuranın üzvü, Azərbaycan Dövlət Mədəniyyət və İncəsənət Universitetinin rektoru, professor Fərəh Əliyeva:\n- Mən Mərkəz tərəfindən 2015-ci il üçün nəzərdə tutulan nəşrlərin siyahısına baxdım. Ali təhsil müəssisəsi rəhbəri kimi demək istəyirəm ki, humanitar sahə üzrə - kino, rejissorluq, aktyorluq üzrə dərsliklər dünyada çox tez-tez yenilənir. Bizdə isə dərs vəsaitləri nəinki yenilənmir, onlar ümumiyyətlə yoxdur. Düşünürəm ki, bu dərsliklərin teatr, kino sahəsi üzrə peşəkar mütəxəssislər tərəfindən hazırlaması, yaxud aparıcı ölkələrin təhsil sistemində istifadə olunan dərsliklərin tərcüməsi və redaktəsi işini Mərkəz edə bilər. Bizdə dərsliklər olmadığından ümid o dərsi deyən müəllimlərin səviyyəsinə qalır. Müəllim hər il gəlib eyni mühazirəni deyirsə, materiallar yenilənmirsə, bu, artıq problemdir. Dünya ədəbiyyatı tarixindən dərs deyən müəllimlərin əksəriyyəti müasir ədəbiyyatın nümayəndələrini tanımır. Tələbələrin də rus, yaxud digər əcnəbi dili bilməməsi, başqa ölkələrin dərsliklərindən istifadə edə bilməməsi böyük problemlər yaradır. Tələbələr Azərbaycan dilində dərslik tələb edir. Bizdə müasir Azərbaycan ədəbiyyatı antologiyası, ümumiyyətlə, yoxdur. Mərkəz tərəfindən bu kitabın nəşri ədəbiyyat və mədəniyyət sahəsi üçün çox önəmlidir. Tələbələr müasir Azərbaycan ədiblərini ümumiyyətlə tanımırlar, ədəbiyyat nümayəndələrindən xəbərsizdirlər. Düşüncə tərzimiz müasirləşməsə, bizi ətalət basacaq.\n- Bir də necə gəldi, hansı əsəri istədim, tərcümə etmək olmaz. Bizə elə gəlir ki, rus ədəbiyyatını dərindən bilirik. Ancaq rus ədəbiyyatının böyük bir xəzinəsi Azərbaycan dilində yoxdu. Mən hazırda rus ədəbiyyatının Gümüş dövrünün şairlərinin şeirlərini tərcümə edirəm. Bu, sadəcə, bir mərhələdir. Daha sonra Qızıl dövr olacaq. Bütün bu əsərlər mərhələ-mərhələ çevrilməli, Azərbaycanın mədəni həyatına ötürülməli və təhsildə istifadə edilməlidir.\n- Rus dilində rejissorluğa və aktyor oyununa aid yaxşı ədəbiyyat siyahısı var. Mən o siyahını hazırlayıb, sizə təqdim edərəm. Mənə elə gəlir ki, biz qlobal bank yaratmaq istəyiriksə, burda təkcə bədii ədəbiyyat yox, həm də spesifik ədəbiyyat olmalıdır.\nElmi-Bədii Şuranın üzvü, Azərbaycan Dillər Universitetinin Tərcümə fakültəsinin dekanı, professor Vilayət Hacıyev:\n- Tərcümə Mərkəzinin fəaliyyət göstərdiyi 3 ay ərzində tərcümə sahəsinə münasibət tamamilə dəyişib. Arzu edirəm ki, dəyişən bu münasibəti qoruya bilək. Mənə elə gəlir ki, Mərkəz hələ yeni yarandığı üçün bir qədər dar çərçivədə fəaliyyət göstərməlidir. Dərsliklər qlobal məsələdir. Yaxşı təşəbbüsdür, alternativ kimi nə isə etmək olar. Yəni Mərkəz dərslik yox, əlavə oxu kitabları hazırlamaqla bu sahəyə öz töhfəsini verə bilər. Dərslik hazırlamaq sizin vaxtınızı da çox alacaq və digər işlərinizi ləngidəcək.\n- Biz, dediyim həmin Azərbaycan ədəbiyyatı antologiyasının artıq rus dilinə tərcüməsinə başlamışıq. Bu nəşrin Moskva Yazıçılar Birliyinin mənəvi dəstəyi ilə Moskvada nəşr etməyi planlaşdırmışıq. Xarici dilə olunan bədii tərcüməyə gəlincə, tərcümə ilkin mərhələdə sətri edilir. Onun bədii mərhələsi, çevrildiyi dilin daşıyıcıları - o dildə yazan yazıçı-şairlərlə birgə mükəmməl həddə çatdırılır. Və yeri gəlmişkən, tərcümə sahəsində yaratmaq istədiyimiz "abadlığın" ilkin şərti barədə demək istəyirəm. Səfirlərlə görüşlər zamanı Avropada, eləcə də digər ölkələrdə tərcüməçilərin xüsusi lisenziya üzrə fəaliyyət göstərdiyi, xüsusi möhürə malik olduqları barədə məlumat alırıq. Bu sistemi Azərbaycanda da tətbiq etmək vacibdir. Tərcümə peşəkarlığının səviyyəsinin təkmilləşməsinin ilkin mərhələsi, hər şeydən əvvəl budur.\n- Səslənən bir çox fikirlərlə razıyam. Sadəcə, şəxsi təcrübəmdən çıxış edərək bəzi faktları söyləmək istəyirəm. Nəvələrimdən biri ingilis təmayüllü məktəbin 7-ci sinfində oxuyur. Orda Azərbaycan dili də tədris edilir. Bu sahədə vaxtaşırı məndən kömək umur, bacardığım qədər izah etməyə çalışıram. Görürəm ki, kitabda nə qədər təsadüfi müəlliflər, şərhlər var. Bu mənada, Tərcümə Mərkəzi gərək bu sahəyə diqqət ayıra. Sahə çox genişdir, ilk növbədə, məqsədləri müəyyənləşdirmək lazımdır.\n- Düşünürəm dublyajın təşkil edilməsi məsələsinə ayrıca baxılmalıdır. Məncə, Mərkəz bu işdə öz köməyini belə göstərə bilər ki, tərcümə olunan dublyaj mətnlərinin redaktəsini, yaxud sifarişlər əsasında bu işi öz mütəxəssislərinin, bədii tərcümə ustalarının köməyi ilə həyata keçirə bilər. Məncə, ən optimal yol budur.\n- Burda məsələ belədir ki, dublyajı hər telekanal özü edir. Və onlar üçün peşəkarlıq məsələsi bir o qədər də önəmli deyil. Dublyaja qəpik-quruş ayrılır ki, heç bir peşəkar tərcüməçi bu qiymətlə razılaşmaz. Nəticədə, həmin bu mənzərə alınır. Telestudiyalar mükəmməl dublyaj mətni üçün sifariş verməlidirlər. Digər tərəfdən Azərbaycanda peşəkar dublyaj studiyası yoxdur. Belə bir studiya, dublyaj üzrə peşəkar heyət formalaşarsa, bu problem həllini tapar.\nElmi-Bədii Şuranın üzvü, Əlyazmalar İnstitutunun direktor müavini, professor Paşa Əlioğlu:\n- Qədim əlyazmaların tərcüməsiylə bağlı çoxlu problemlər var. Tərcümə olunmamış nəhəng bir xəzinəmiz arxivdə yatır. Həm bədii, həm elmi irs. Bu sahədə mütəxəssislər də sürətlə azalmaqdadır. Qonorar azlığına görə başqa işlərlə məşğul olurlar. Nəsrəddin Tusi irsinin böyük bir qismi dilimizdə yoxdur. Bu tərcümələr həm də tədqiqat sayılır.\nTürk xalqları ədəbiyyatının tərcüməsi əlyazmaya baxmadan edildiyinə görə həmin ədiblər bizdən çox uzaq düşüb. Bizə gəlib çıxanlar, türk variantından götürülmüş mətnlərin dəyişilmiş formalarıdır. Nəvainin böyük bir irsi, 4 "Divan"ı, 7 poeması var, ancaq nə orta, nə də ali təhsil məktəblərində tədris edilmir. Bu xəzinə tərcümə olunmasa, biz ədəbiyyat tariximizi olduğu şəkildə öyrənə bilməyəcəyik. Hətta türk olmayan fars şairləri var ki, onlar olmadan biz ədəbiyyat tariximizi öyrənə bilmərik. Bu gün tədris edilən ədəbiyyat tariximizin böyük bir hissəsi təhsildən kənarda qalır.\nElmi-Bədii Şuranın üzvü, Turizm və Menecment Universitetinin rektoru, professor Cəfər Cəfərov:\n- Problemlər çoxdur. Tərcümə Mərkəzi problemlərin bir qismini aradan qaldıracaq. Ancaq Mərkəzin üzərinə çox yük düşsə, yenə hərəkətsiz bir vəziyyət yaranacaq. Ona görə də güc tərcümə işinə verilməlidir. İnkişafayönəlik dünya ədəbiyyatı tərcümə edilərək cəmiyyətə çatdırılmalıdır. Bizi məhz bu kitablar silahlandırıb irəliyə aparar. Tövsiyə edilən ədəbiyyat siyahıları saf-çürük edilib ekspertlərə təqdim edilə bilər. Tərcümə sənəti itib-gedib. Tərcümə sahəsinin xaricində olan problemlərə zamanla baxmaq olar. İşimiz uğurlu olsun!\n- Göründüyü kimi, dil və tərcümə sahəsində yaşanan problemlər o qədər şaxəli və fərqlidir ki, bu məsələlərin ayırd edilməsi və həlli yollarının araşdırılması bir iclasın işi deyil. Biz bu səbəbdən Şuranın iclaslarını sahələr üzrə, işçi qrupları ilə keçirməliyik. Təhsil və dərslik məsələləri ilə əlaqədar bir işçi qrupu, kino dublyaj məsələsi ilə ayrı bir qrup, tərcümə təhsilinin təşkili ilə bağlı digər qrup yaratmalıyıq. İşçi qrupları işləməli, ümumi iclaslarda yekun qərarlar qəbul edilməlidir. İclasımızın gedişatı bunu bir daha sübut etdi ki, Şuranın üzvləri düzgün seçilib. Burda əyləşən hər bir kəsin ölkənin mənəvi-maarifçi durumunun tərəqqisi, dil və tərcümə sahəsinin təkmilləşməsi üçün dediyi fikirlər, irəli sürdüyü təkliflər bizim üçün dəyərlidir. Hər birinizə ürəkdən təşəkkür edir, iş birliyimizin uğurlu nəticələr verəcəyinə inanıram.\nAzərbaycan Respublikasının Nazirlər Kabineti yanında Tərcümə Mərkəzinin Elmi-Bədii Şurasının 9 yanvar tarixli ilk toplantısının materialları əsasında hazırlanmışdır.


Biznes və iqtisadiyyat xəbərləri 20 Dekabr 2016 17:18 (UTC+04:00)\n2017-2020-ci illərdə Azərbaycanda strateji müəssisələr üçün güzəştli tariflər müəyyənləşdiriləcək.\nQeyd olunur ki, enerji bazarının əsas istehsalçı və istehlakçıları ilə birgə müzakirələr nəticəsində bu sahədə proqnozlaşdırma və planlaşdırma fəaliyyəti beynəlxalq təcrübə əsasında təkmilləşdiriləcək, mövcud tarif siyasətinin potensial inkişaf istiqamətləri müəyyənləşdiriləcək, o cümlədən pik və qeyri-pik saatlar üzrə diferensial yanaşmaların tətbiqi imkanlarına baxılacaq. Bununla yanaşı, enerji bazarında istehsalçı və istehlakçı müəssisələr arasında əlaqələndirmənin gücləndirilməsi, istehsal-istehlak potensiallarının əvvəlcədən birgə planlaşdırılması üçün dəstəkverici tədbirlər görüləcək. Bu məqsədlə enerji istehsalçısı və istehlakçısı olan müəssisələr arasında fəaliyyətin əlaqələndirilməsi təşkil ediləcək.\nSənaye müəssisələrini istehsal prosesində qeyri-pik saatlarda enerji istehlakına yönəltmək üçün müxtəlif güzəşt və stimullar üzrə təkliflər hazırlanacaq.\nSənəddə bildirilir ki, ölkə iqtisadiyyatı üçün xüsusi əhəmiyyət kəsb edən müəssisələrin siyahısı müəyyənləşdiriləcək və bu müəssisələr üzrə güzəştli tarif təklifləri hazırlanacaq.\nAğır sənaye, xüsusilə metallurgiya müəssisələrinin enerji təminatının fərqli, aşağı tariflərlə təmin edilməsi istiqamətində müvafiq tədbirlər həyata keçiriləcək.\nBu prioritet üzrə nəzərdə tutulan tədbirlər sənaye müəssisələrinin enerji istehlakı davranışlarına müsbət təsir edəcək, səmərəli istehlak metodlarının yayılmasına şərait yaradacaq. Lakin tədbirin icrasının ilkin dövründə istehlak olunan ümumi enerji səviyyəsində ciddi dəyişiklik gözlənilmir.


Google Təqvimin tədbirlərə əlavə edilməsinin qarşısını necə almaq olar | Androidsis\nGoogle Təqvimdəki tədbirlərə əlavə olunmamaq üçün necə\nGoogle Təqvim, milyonlarla Android istifadəçisi üçün əlavə olaraq vacib olan bir tətbiqdir çox sayda yüklənmə. Təəssüf ki, bu yaygındır spam və ya tədbirlərə dəvət alır bizi həqiqətən maraqlandırmır. Tətbiqin özündə birinin bizi tədbirlərə iznsiz əlavə etməsini əngəlləyən, təqvimdə göstərilməsinə mane olan bir seçim olsa da.\nŞübhəsiz bir çox istifadəçi üçün maraqlı olacaq bir funksiya. Buna görə aşağıda sizə hansı yolu göstərdiyimizi göstəririk birinin bizi Google Təqvimdəki tədbirlərə əlavə etməsinin qarşısını almaq. Məşhur tətbiq daxilində spamı sona çatdırmaq üçün yaxşı bir yoldur. Addımlar çox sadədir.\nEtməliyik Google Təqvimdə bir neçə ayarı dəyişdirin mümkün etmək. Bu parametrlər vebdə tapıla bilər, bu link. Android tətbiqetmə ilə əlaqələndirdiyimiz Google hesabı ilə daxil olmalıyıq. Vebdə dişli çark simgesini vurun və konfiqurasiyanı daxil edin.\nSonra Hadisələr Konfiqurasiyası bölməsinə daxil olmalıyıq və sonra vurmalıyıq Avtomatik olaraq dəvətnamələr əlavə edin. Orada bildiriş seçiminə gedirik, burada Xeyr seçimini seçəcəyik, yalnız cavab verdiyim dəvətnamələri göstərəcəyik.\nGoogle Təqvimdəki hadisələrin eyni hissəsində, adlı seçimi keçirik Gmail tədbirlərini avtomatik olaraq təqvimimə əlavə edin. Bu seçimi ləğv etməliyik ki, həyata keçirdiyimiz bu konfiqurasiya rəsmi olsun. Beləliklə, yoxlanılırsa, ləğv etməlisiniz.\nBu addımlardan sonra Google Təqvimdə spam ilə vidalaşa bilərik. Heç bir hadisə avtomatik olaraq əlavə olunmayacaq və hesaba daha çox spam mesajı gəlməyəcəkdir. Bunu bir neçə addımda edə bilmək üçün sadə bir yol, şübhəsiz ki, bir çox istifadəçinin istədiyi bir şeydir.\nMəqaləyə tam yol: Androidsis » Tutorials » Google Təqvimdəki tədbirlərə əlavə olunmamaq üçün necə\nVivo Z1x-in artıq rəsmi təqdimat tarixi var


Qazax şəhərinin su və kanalizasiya sistemi təkmilləşdirilir (FOTO)\nİqtisadiyyat 4 İyun 2021 17:21 (UTC+04:00)\nAzərbaycan Respublikasının Prezidenti İlham Əliyevin təsdiqlədiyi regionların sosial-iqtisadi inkişafı dövlət proqramına uyğun olaraq Qazax şəhərinin içməli su və tullantı su sistemlərinin yenidən qurulması layihəsinin icrası yekunlaşmaq üzrədir. Layihə Qazax şəhərində 26 min nəfərin su və kanalizasiya xidmətlərindən istifadəsinin yaxşılaşmasına hesablanıb.\n"Azərsu" ASC-dən Trend-ə bildirilib ki, Qazax şəhərində 1970-ci illərdə yaradılmış ilk mərkəzləşdirilmiş su təchizatı sistemləri istismara yararsız vəziyyətə düşdüyündən mövcud tələbatı qarşılamaq iqtidarında olmayıb. Bunlar nəzərə alınaraq 2019-cu ildə Azərbaycan hökuməti və İslam İnkişaf Bankının birgə maliyyələşdirdiyi layihə çərçivəsində Qazax şəhərində yeni infrastrukturun yaradılmasına başlanıb. Qazax şəhəri və ətraf kəndləri dayanıqlı içməli su ilə təmin etmək üçün Ağstafa rayonu ərazisində 12 subartezian quyusu qazılıb, 8,6 km quyulararası su xətləri inşa edilib. Mənbədən götürülən suyun anbarlara ötürülməsi məqsədilə nasos stansiyası tikilib. Su mənbəyindən Qazax şəhərinə 9 km magistral su kəmərinin tikintisi başa çatdırılıb. Şəhəri dayanıqlı içməli su ilə təmin etmək üçün tutumu 10 min kubmetr olan su anbarının inşası yekunlaşmaq üzrədir.\nQazax şəhərində inşası nəzərdə tutulan 115 km paylayıcı su şəbəkəsinin 111 km-lik hissəsi tikilib. 6500 ünvana birləşmə verilərək sayğaclar quraşdırılıb. Şəhər ərazisində inşası nəzərdə tutulan 85 km tullantı su şəbəkəsinin 84,6 km-i inşa edilib. Şəhərdə yaranan tullantı suların təmizlənib zərərsizləşdirilməsi məqsədilə məhsuldarlığı sutkada 10 min kubmetr olan tullantı sutəmizləyici qurğunun tikintisi üzrə işlərin 85 faizi yerinə yetirilib.\nLayihə çərçivəsində gələcəkdə Qazax rayonunun Ağköynək, Qarapapaq, Hüseynbəyli və Ağstafa rayonunun Dağ Kəsəmən kəndlərinə də içməli suyun verilməsi nəzərdə tutulur. Ümumilikdə layihədən 45 min sakin faydalanacaqdır.


Tibbi Dərsliklər və Məqalələr | Tibb Dərsləri | Page 2\nBy Redaktor on 23/04/2015\nSepsis ümumi infeksion xəstəlik olub, polietioloji olması (spesifik törədicinin olmaması), yüksək temperatur, kompensasiya olunmayan bakteriemiya və orqanizmin reaktivliyinin dəyişməsi (rezistentliyin kəskin aşağı düşməsi) ilə xarakterizə olunur. Qlobal Sepsis Birliyinin məlumatlarına görə, dünyada hər saniyədə bir adam sepsis səbəbiylə dünyasını dəyişir. Amerika alimlərinin araşdırmalarına görə, son on ildə sepsis inkişaf etmiş ölkələrdə 14% artıb. Sepsisdən dünyasını dəyişənlərin sayı йоэун bağırsaq və […]\nBy Redaktor on 16/04/2015\nSİNİR SİSTEMİ Nevroloqiya-orqanizmi təşkil edən müxtəlif sistem və aparatların fəaliyyətini idarə edən, orqanizmlə onu əhatə edən mühit arasında qarşılıqlı əlaqə yaradan sinir sisteminin quruluşunu öyrənir. Sinir sistemi sinir toxumasından təşkil olunmuşdur. Sinir toxumasına sinir hüceyrələri, onların çıxıntıları (şaxələr, sinirlər), istinad hüceyrələri (neyroqliya) və qişalar aiddirlər. Reseptor (hissi) və efferent (hərəki və sekretor) çıxıntılara malik olan sinir hüceyrələri bütün orqan və […]\nHƏZM SİSTEMİ Həzm aparatının vəzifəsi qəbul olunmuş qidanı həzm etmək, həzm olunmuş qidanı qana sormaq və qalıq hissəsini bədəndən xaric etməkdir. Həzm aparatına həzm kanalı və bir də həzm apparatı vəzləri aiddir. Həzm kanalı 8-10 m uzunluğunda olub, aşağıdakı şöbələrə bölünür: • ağız boşluğu, • udlaq, • qida borusu, • mədə, • nazik bağırsaq, • yoğun bağırsaq. • Həzm apparatının […]\nTƏNƏFFÜS SİSTEMİ Tənəffüs sisteminin əsas vəzifəsi orqanizmi normal həyat fəaliyyəti üçün vacib olan oksigenlə təmin etmək, maddələr mübadiləsi nəticəsində əmələ gələn karbon qazını və suyu isə bədəndən xaric etməkdir. Ağciyərlə fasiləsiz qazlar mübadiləsi gedir: qan oksigenlə zənginləşir və karbon qazından xilas olur. Qazlar mübadiləsinin ağ ciyərlərdə gedən bu fazası xarici tənəffüs adlanır. Daxili tənəffüs isə qanla toxumlar arasında gedir. Tənəffüsün […]\nİFRAĞAT SİSTEMİ Sidik üzvlərin vəzifəsi bədəndən suyun, duzların artdığını və qida mübadiləsindən sonra əmələ gələn azotlu maddələri sidik halında xaricə çıxarmaqdır. Sidik üzvlərinə böyrəklər, sidik axarları, sidik kisəsi və sidik kanalı aiddir. Böyrəklərdə ifraz olunan sidik sidik axarı vasitəsilə sidik kisəsinə yığılır, buradan da sidik kanalı vasitəsilə xric olur. Böyrəklər Böyrəklərin funksiyaları: Orqanizmin su elektrolit balansını saxlamaq Qidalanma və hüceyrə […]\nDAXİLİ SEKRESİYA VƏZİLƏRİ Axacagı olmayan və öz məhsulunu bilavasitə qana yaxud limfaya buraxan vəzilərə daxili sekresiya vəziləri ya da endokrin vəzilər deyilir. Daxili sekresiya vəzilərinin ifraz etdikləri maddə hormon adlanır. Hormonlar qana keçərək üzvlərin fəaliyyətini ya artırır, ya da azaldır. Endokrin vəzilərin sekresiya məhsulu olan inkret və ya hormon hər hansı bir orqana və ya toxumaya spesefik təsir göstərir. Hormonların […]\nDAYAQ – HƏRƏKƏT APARATI Bu aparat 3 sistemdən ibarətdir: • sümük, • birləşmələr və • əzələ sistemi. Sümük sistemini təşkil edən sümüklər orqanizmin istinadını təşkil edərək dayaq funksiyasını yerinə yetirir, oynaq və əzələlərlə birlikdə orqanizmin hərəkətini, yerdəyişməsini təşkill edir. Sümüklər bəzi nahiyələrdə orqanları xaricdən əhatə edən kanallar, qutular, boşluqlar təşkil edərək onları xarici təsirlərdən mühafizə edir. Birləşmələr sistemi oynaqlardan, bağlardan, […]\nBy Redaktor on 09/04/2015\nAzərbaycanda zəhərli ilanlardan ən geniş yayılanı gürzə hesab olunur. Zəhərlənmə sürətlə, demək olar ki, sancmadan dərhal sonra inkişaf edir. Bu zaman zərərçəkənin yaşı, iqlim və s. faktorlar da əhəmiyyət kəsb edir. İlan sancması tarlada işləyərkən və ya təsadüfü ilan ayaqlanmasından baş verə bilər. İlanlar adi halda insanlara hücum etməz və onları sancmağa qalxmaz. Qorxduqları halda və ya ayaqlandıqda, tutulmaq istədikdə […]\nBy Redaktor on 31/03/2015\nAçıq zədələnmələr. Yaralar Yer üzərində hər bir canlı, o cümlədən insanlar ömür boyu müxtəlif səbəblərdən zədələnmə və yaralanmalara məruz qalırlar. Dinc şəraitdə yaralar 96 % məişət, nəqliyyat və idman zədələnmələri zamanı törənir. Mexaniki təsirdən dəri və selikli qişaların eləcə də, onların altında yerləşən toxumaların və ayrı-ayrı üzvlərin tamlığının pozulmasına açıq zədələnmələr yaxud yara deyilir. Yaranın 3 əsas əlaməti var: • […]\nZədələnmələr Xarici mühitin zərərli amillərinin təsirindən toxuma və üzvlərdə törənən anatomik dəyişikliyə və nəticədə fizoloji fəaliyyətin tam və ya qismən pozulmasına zədələnmə deyilir. Zədələnmərin öyrənilməsi ilə məşğul olan elm travmatalogiya adlanır. Travmatalogiya (trauma yunan sözü olub – zədə, loqos-elm) insan bədəninin zədələnmələri ilə əlaqədar yerli və ümumi dəyişiklikləri, müalicə üsullarını, zədələnmələrin qarşısının alınması yollarını öyrənir. Zədələnmələr bir neçə qrupda təsnif […]


“Bu yolda əməyimizi, köməyimizi göstərməyə hər zaman hazırıq” » Football-plus.az\n11 okt 12:44gundem\nTahir Süleymanov Elxan Məmmədovla görüşün təfsilatına varmadı\nSabiq FİFA referisi Tahir Süleymanovun ötən həftə AFFA-nın baş katibi Elxan Məmmədovla görüşməsi müəyyən söz-söhbətə yol çaçıb. Ara-sıra qurumun ünvanına sərt sözlər deyən Süleymanovun baş katiblə görüşünün iş təklifi ilə bağlı olduğu deyilir. Söylənənlərin nə dərəcə real olduğunu aydınlaşdırmaq üçün Tahir bəylə əlaqə saxladıq. Sabiq FİFA referisi baş katiblə görüşünün təbii hal olduğunu bildirdi: “AFFA Azərbaycan futbolunun evidi, iqamətgahıdı. Federasiyada belə görüşlərin keçirilməsi normaldı və burda gizli bir iş yoxdu. Baş katib Elxan Məmmədovun dəvəti ilə baş tutan görüşdə müəyyən fikir mübadiləsi apardıq, müzakirələrimiz oldu. Geniş təfsilata ehtiyac görmürəm. Dəvətlər AFFA-dan, futbola aid başqa qurumlardan olub, bu gün də var. Peşəkarlıqda fərqli olur və müxtəlif dəvətləri qəbul edib-etməmək hüququmuz var. Doğrusu da budu. Ölkə futbolunda belə yanaşma nadir hallarda olur deyə, müəyyən ictimai əks-səda doğura bilir. Yeganə bir məqamı qeyd edə bilərəm ki, heç vaxt iş xatirinə, nələrəsə görə çalışmamışıq. Futbolda ideyalarımız, görülən işlə bağlı iddialarımız hər zaman olub və olacaq. Reallıqdan gələn bacarıq və iddia olmadan hansısa uğurun qazanılması mümkünsüzdü. Buna uyğun addımlar atırıq. Əsas Azərbaycan futbolunun xilası, dirçəlməsi, layiq olduğu yerə gəlməsidi. Bu yolda əməyimizi, köməyimizi göstərməyə hər zaman hazırıq”.\nBaş katib Nazim Süleymanova qərargah və pul söz verdi Tahir Süleymanov BTFİ-yə niyə getməyib? Baş katib qardaş ölkədə Kardaşla görüşdü Elxan Məmmədovla Qurban Qurbanov Lozannaya gedəcək Ölkəmizdə daha bir federasiya yaradılır


Strategiya.az - Yeni inşa edilən Dəmirçi-Lahıc avtomobil yolundan görüntülər (VİDEO)\nElmar Məmmədyarov Con Boltonla Dağlıq Qarabağ münaqişəsinin nizamlanmasını müzakirə edib\nSona Vəliyeva ilə "Könül Dünyamız" - Video\nYeni inşa edilən Dəmirçi-Lahıc avtomobil yolundan görüntülər (VİDEO)\n15:19 / 27.08.2018\nYeni inşa edilən Dəmirçi-Lahıc avtomobil yolundan görüntülər yayılıb.\nŞamaxı rayonunun Dəmirçi kəndini İsmayıllı rayonunun Lahıc qəsəbəsi ilə birləşdirən yolun uzunluğu 22 kilometrdir. Dəmirçi-Lahıc avtomobil yolu uzun müddət təmir olunmadığı və burada yola asfalt qatı vurulmadığı üçün hərəkət hissəsi sıradan çıxmışdı. Bu isə avtonəqliyyat vasitələrinin hərəkətində, xüsusən payız-qış mövsümündə problemlər yaradırdı.\nAzərbaycan Prezidentinin müvafiq sərəncamlarına əsasən, Şamaxı rayonunun 1 və İsmayıllı rayonunun 4 yaşayış məntəqəsini əhatə edən Dəmirçi-Lahıc yolunun tikintisinə müvafiq olaraq Prezidentin ehtiyat fondundan 3 milyon, dövlət büdcəsinin investisiya xərclərindən isə 13,7 milyon manat olmaqla Azərbaycan Avtomobil Yolları Dövlət Agentliyinə ümumilikdə 16,7 milyon manat ayrılıb. Görülən işlər nəticəsində Dəmirçi-Lahıc avtomobil yolu 2 hərəkət zolaqlı olmaqla 4-cü texniki dərəcəyə uyğun yenidən qurulub. Yolun hərəkət hissəsinin eni 6 metr, çiyinlər də daxil olmaqla yol yatağının eni 8-10 metr təşkil edir. Yol üzərində müxtəlif diametrli suötürücü borular tikilib ki, onların da ümumi uzunluğu 210 metr təşkil edir. Avtomobil yolunda avtonəqliyyat vasitələrinin normal hərəkətinin təşkili üçün zəruri olan yerlərdə yol nişanları quraşdırılıb, yol cizgi və yolgöstərici xətlər çəkilib, həmçinin avtobus dayanacaqları tikilib.\nBu avtomobil yolunun tikintisi İsmayıllı rayonunun Lahıc qəsəbəsi ilə Şamaxı rayonunun Dəmirçi kəndini birləşdirməklə yol boyu yaşayan vətəndaşların rahat gediş-gəlişini təmin edəcək, yük və sərnişin daşımasını xeyli asanlaşdıracaq. Bundan başqa, yolun tikintisi turistlərin hər iki rayonun turizm bölgələrinə daha qısa və rahat yolla gediş-gəlişini təmin etmiş olacaq.\nXatırladaq ki, avqustun 26-da Azərbaycan Prezidenti İlham Əliyev və birinci xanım Mehriban Əliyeva yeni salınan Dəmirçi-Lahıc avtomobil yolunun açılışında iştirak ediblər.\nStrategiya.az Azərbaycan Avtomobil Yolları Dövlət Agentliyinə istinadən Dəmirçi-Lahıc yolundan videogörüntünü təqdim edir.\n22:47 / 19.06.19\n17:06 / 19.06.19\nDövlət Taxıl Fondu üçün 2019-cu ildə ölkədə istehsal olunmuş yüksək keyfiyyətli ərzaqlıq buğdanın tədarükünü elan edilir\n15:19 / 19.06.19\n14:05 / 19.06.19\n10:41 / 19.06.19\n10:10 / 19.06.19\n09:46 / 19.06.19\nİyunun 19-da xarici valyutaların manata qarşı məzənnələri\n09:19 / 19.06.19\nSOCAR yeni yanacaqdoldurma məntəqələri istifadəyə verəcək - Şəkidə və...\n13:45 / 18.06.19\nMəmməd Məmmədov idarə etdiyi “Vaz 2106” markalı avomobillə saxlanılıb\nDaxili İşlər Nazirliyi sürücülərə müraciət edib\nArtilleriya rəisləri ilə toplanış keçirildi - VİDEO\nAmerikalı milyarder Oksford Universitetinin hesabına 188 milyon dollar köçürüb\nABŞ “Taliban”la sayca yeddinci sülh danışıqlarına hazırlaşır\nBaş prokuror iyunun 28-də Astara rayon prokurorluğunun inzibati binasında vətəndaşların qəbulunu keçirəcək\n“Partizani”nin baş məşqçisi “Qarabağ” haqda – “Yaxşı olacaq”\nBakıda içərisində külli miqdarda pul və qızıl-zinət əşyaları olan seyf oğurlanıb\nTramp rəsmən ELAN ETDİ: 2020-ci il noyabrın 3-də...


Mirzə Kazim Qazi - Ens.az - 4 dildə xəbərlər və ensiklopediya\nMirzə Kazim Qazi\nMirzə Kazım Qazi - Azərbaycanlı şair, müəllim\n4 fevral 2019 16:12\nMirzə Kazim Qazi (təxəllüsü:Fateh; d. 1832, Bərağuş qəsəbəsi, Sərab şəhəri, Təbriz mahalı – ö. 1892, İrəvan) — müəllim, şair.\nMirzə Kazım daimi olaraq İrəvanda yaşayıb və orada da vəfat etsə də, əslən İrəvana gəlmədir. Onun vətəni Təbriz mahalının Sərab şəhəri yaxınlığındakı Bərağuş qəsəbəsidir. Mirzə Kazım 1832-ci ildə anadan olub, təhsilini Təbrizdə aldıqdan sonra cavan vaxtlarında İrəvana gəlib, əvvəlcə İran dövlətinin rus konsulluğunda katib-tərtibçi işlərinə baxmışdır. Amma sonralar bu işdən çıxmış, təlim-tərbiyə işlərinə meyli olduğuna görə xüsusi məktəb açaraq müəllimlik etmiş, məktəb işlərini qayda-qanun üzrə aparmaqla ibtidai təhsil alanlara şifahi üsulla təlim verərmiş. Mirzə Kazımın məktəbi bütün İrəvan sakinlərinin rəğbətini qazanmış və həqiqətən bu cənab öz sənət məşğuliyyətində bir qüsura yol vermədən canı-dildən uşaqların təliminə cəlb olunmuşdur.\nMirzə Kazım ilə bərabər Axund Mirzə Əli də həmin vaxtlarda İrəvanda məktəb açmışdı. Axund Mirzə Əli özünü tanıtmış qeyrətli və çalışqan bir müəllim idi.\nMirzə Kazımın beş cild kitabı qalıbdır ki, onlardan dördünü mərhum cocuqların təlimi üçün tərtib etmişdir. Amma onlardan heç biri bu hala kimi çap olunmayıbdır: 1. ”Elmi hesab”, 2. ”Sərfu-nəhvi-farsi”, 3. ”Elmi-bəlağət” (natiqliq məharəti elmi), 4. “Vacibati-şəriyyət” (allahın göstərişlərinə əsasən yazılmış qanunlar, islam qanunları). 5. ”Teatr hekayəsi”.\nMirzə Kazım M.F.Axundov kimi əlifbamızın dəyişdirilməsi məsələsinə daha çox önəm verən yaradıcı ziyalılardan olmuşdur. Təzəməslək adamlardan olduğunu məişətimizin köhnələn, çürüyən, işə yaramayan cəhətlərinin aradan qaldırılmasını məqsədə uyğun sayırdı.\nMirzə Kazım 1892-ci ildə İrəvanda vəba xəstəliyindən vəfat etmişdir.\nAy afərin, gül oğlum\nEy, qələm, ey mənə gecə-gündüz dost olan\nNərmin Mübariz qızı Kamilova\n19 may 2020 16:44\n28 aprel 2020 15:31\n4 aprel 2020 18:13


Ekspertlər deyir ki, ermənilərin oradan çıxarılmasını Rusiya sülhməramlıları həyata keçirməlidir, əks təqdirdə…\nLaçın şəhərindən yan keçən avtomobil yolunun bu ilin yay aylarında istifadəyə veriləcəyi gözlənilir. Bu yol Kərkicahandan – Xankəndi ətrafından – Qaybalı, Zarıslı və Turşsu kəndlərindən keçəcək və Laçın şəhərinə daxil olmadan Kirov, Böyük Qaladərəsi və Kiçik Qaladərəsi yaşayış məntəqələrindən də keçməklə Ermənistanın Azərbaycanla sərhədin 400 metrliyində yerləşən, ermənilərin “Kornidzor” (Zəngəzurun Gorunzur kəndi) adını verdikləri qəsəbəyə çıxacaq. Sözügedən alternativ yolun uzunluğu 28 km olacaq.\nMəlumatlara görə, Laçının kəndlərində ermənilər hələ də qalırlar. Ekspertlərə görə, Rusiya bu məsələdə mütləq şəkildə addımlar atmalıdır. Laçına gedən yolda yerləşən Azərbaycan kəndlərində qalmış ermənilər oradan qovulmalıdır. Bəzi ekspertlər isə deyir ki, əgər onlar Azərbaycan vətəndaşlığını qəbul edib yaşamaq istəsələr, qalmaları mümkün variantdır.\nMəlumatlara görə, bugünlərdə Xankəndindəki separatçı-terrorçu rejimin nümayəndələrindən biri Laçın rayonunun işğal illərində qanunsuz olaraq məskunlaşdırılmış Zabux kəndinə gəlib. Moderator.az xəbər verir ki, bu haqda Ermənistanın “Hraparak” nəşri məlumat yayıb. Məlumatda deyilir ki, kəndə gələn həmin məmur ermənilərə bəyan edib ki, Laçın dəhlizinə alternativ yol artıq tamamlandığı üçün tezliklə Zabuxdan köçməlisiniz. Buna görə də artıq kənddəki erməni ailələrindən bir neçəsi Ermənistana köçüb. “Aqavno” adlandırılan Zabux kəndinin qanunsuz “meri”- 2011-ci ildə qeyri-qanuni olaraq Azərbaycan torpağına köçürülmüş Suriya terrorçusu Andranik Çavuşyan Xankəndindən məmur gəldiyini təsdiqləsə də, onun sakinlərə belə bir xəbərdarlıq etmədiyini bildirib. Lakin o da etiraf edib ki, kənddəki erməniləri “doğma yurdlarından çıxmamağa” çağırsa da, Zabuxu tərk etməyə hazırlaşanlar xeylidir. A.Çavuşyanın sözlərinə görə, hazırda Zabuxda 50-yə yaxın erməni ailəsi qalıb.\nQeyd edək ki, Laçın rayonunun bütövlükdə sahəsi hazırkı “dəhliz” adlanan ərazi də daxil olmaqla, 1835 kv.km-dir. İşğal dövründə Laçın rayonuna Ermənistandan və son vaxtlar isə Livan və Suriyadan ermənilər köçürülüb. Xatırladaq ki, Laçın rayonu işğal edilən günədək (18 may 1992-ci il) rayon mərkəzindəki bir neçə şəxs istisna olmaqla, digər 127 yaşayış məntəqəsində, o cümlədən Zabux kəndində bir nəfər də erməni yaşamayıb. Gorus-Laçın yolunun üzərində yerləşən Zabux kəndindən başqa, şimal istiqamətində 5 km dəhlizə daxil olan Sus və Qarıkaha kəndləri, cənub istiqamətindən isə Ağanus və Kəravuz kəndləri də Rusiya ordusunun məsuliyyət zonasına aiddir. Azərbaycan bu ayın sonunadək Laçına alternativ yolu təhvil verdikdən sonra həmin kəndlərin taleyi necə olacaq?\nOnların çıxarılması üçün Rusiya sülhməramlılarından kömək istəməli, yoxsa özümüz onları qovmalıyıq? Yeni gərginlik ocağı yarana bilərmi? Ermənilər vətəndaşlığı qəbul etsələr, qalıb yaşaya bilərlərmi?\nSosial Tədqiqatlar Mərkəzinin mətbuat xidmətinin rəhbəri, beynəlxalq münasibətlər üzrə şərhçi Əziz Əlibəyli hesab edir ki, ermənilərin özləri oradan qovulmalarını istəyirlər: “Alternativ yolun açılması məsələsini artıq erməni tərəfi də deyir. Yay aylarının sonlarına doğru yol məsələsi həll oluna bilər. O da qeyd olunur ki, həmin bölgələrdəki insanlara, Zabux da daxil olmaqla, bir neçə kənddə yaşayan ermənilərə çıxmaqla bağlı ümumi göstəriş verilib. Sadəcə, o hansı formatda olacaq, proses necə aparılacaq, dəqiq deyil. 10 noyabr razılaşması əsasında ilk növbədə, həmin tabeçiliyi reallaşdıracaq güc mərkəzi birmənalı olaraq sülhməramlılardır. Bu qüvvələr real şəkildə kəndlərdən ermənilərin çıxarılmasını təmin etməsə, o zaman Azərbaycanla münasibətlərin Rusiya tərəfindən kəskinləşdirilməsi arqumenti ortaya çıxır. Zənn etmirəm ki, belə bir oyuna gedilsin. Bu kəndlərin boşaldılmasına Rusiya mane olacağı və etiraz edəcəyi təqdirdə, bu proseslərin yekunu mütləq şəkildə Ermənistanla toqquşmalara qədər gedib çıxacaq. Bunu da nəzərdən qaçırmaq olmaz. İstisna etmirəm ki, əgər Azərbaycanla Ermənistanın toqquşmasına Rusiyanın ehtiyacı varsa, bunu istəyirsə, mümkünsüz deyil. Bu cür prosesləri həyata keçirə bilərlər. Onu da deyim ki, Azərbaycan tərəfi Zabux və digər kəndlərdə yaşayan erməniləri özü də həmin yerlərdən çıxara bilər. Amma bu necə olacaq? Qovma məsələsi onların istədikləri və görməyə çalışdıqları bir mənzərədir. Onu etməklə prosesləri şübhə altına ata bilərikmi, baxın bu sual ətrafında düşünmək lazımdır”.\nAzər Hüseynov: “Savadlı və hikmətli ruhanilər yetişməlidir”\nAĞ Partiya başqanının müşaviri, siyasi şərhçi Azər Hüseynov fikirlərinə sualla başladı: “Azərbaycan nə etməlidir? İlk öncə işğaldan azad edilmiş bölgələrə millətimizin qayıtmasını tənzim edən Qayıdış Qanununu Milli Məclisdə qəbul etməlidir. Burada köçürülmələrin qrafiki təsbit edilməlidir. Bununla yanaşı, müvəqqəti işğal dövründə qanunsuz məskunlaşmaların ləğvi haqqında qanun qəbul etməlidir. Bu qanunlar bizə hərəkət legitimliyini gücləndirmək imkanı verir. Daha sonra qayıdış bölgələrinin xüsusi təhlükəsizlik statusu haqqında qanun qəbul edilməlidir. Elə bundan sonra da ora urcah olunmuş şəngülümlərə görk olsun deyə avtobuslara mindirib aparıb Ermənistan sərhədinə tökməlidir”.\nQarabağ Azadlıq Təşkilatının sədri Akif Nağı yalnız o halda ermənilərin vətəndaşlıq ala biləcəklərinə toxundu: “Ermənistan rejimi digər ərazilərimizdə olduğu kimi, Laçın rayonunda da işğalın davam etdiyi dövrdə qanunsuz məskunlaşdırma həyata keçirib. ATƏT-in Minsk Qrupunun 2005 və 2010-cu illərdə həyata keçirdiyi faktaraşdırıcı missiyalar zamanı qanunsuz məskunlaşma, o cümlədən Suriya, Livandan Kəlbəcər və Laçına ermənilərin köçürülməsinə dair faktları təsdiq edib. Həmin ermənilər hələ o vaxt beynəlxalq hüquqa görə oradan çıxarılmalı idi. İndi yeni şərait yaranıb, beynəlxalq hüquq da, güc də Azərbaycanın tərəfindədir. Bildiyimizə görə, Laçın şəhəri və rayonun kəndlərində qalan ermənilərin sayı çox azdır, nisbətən çoxluq Zabux kəndində müşahidə olunur. Onlar da başa düşürlər ki, həmin yaşayış məntəqələrinin qanuni sahibləri qayıdır, ona görə də orada qalmalarının heç bir mənası yoxdur. Onların Azərbaycan vətəndaşlığını qəbul etmələrinə gəldikdə isə bunun üçün qanuni prosedurlar var. Onlar da başqaları kimi həmin prosedurlardan keçməlidirlər. Öz ölkələrinə qayıdıb getməli, oradan Azərbaycanın miqrasiya xidməti qurumlarına müraciət etməli, uyğun qərarlardan sonra vətəndaşlıq ala bilərlər. Amma onlar artıq Azərbaycan dövlətinə qarşı cinayətdə, qanunsuz məskunlaşmada iştirak ediblər. Ona görə də, Azərbaycan vətəndaşlığını almaq üçün hüquqi və mənəvi haqlarını itiriblər. Laçın rayonu ərazisindəki ermənilərin oradan çıxarılması Rusiya sülhməramlıları tərəfindən həyata keçirilməlidir. Əgər bunu etməsələr, Azərbaycan beynəlxalq qurumlara müraciət edə bilər. O da nəticə verməsə, Azərbaycanın tam haqqı var ki, güc tətbiqinə əl atsın. Laçın dəhlizinə alternativ yolun çəkilməsi bu prosesi sürətləndirəcək. Amma biz daha çox qanunsuz məskunlaşmanın nəticələrinin aradan qaldırılması amilinə üstünlük verməliyik”.


Tahir Kərimov Salyandakı villasını neçiyə satır? Ceyms Uorlik Bakıda mətbuat konfransı keçirir Ukraynada məktəblilər yay tətilinə qışda çıxacaq Yağış avtobusları bu hala saldı- FOTOLAR Qonşusuna zamin durdu, pensiya pulundan oldu DƏHŞƏT: Ölüm ayağında olan qadını taksiyə mindir Xalq artistinin oğlu öldü İŞİD-dən yenə edam – 284 nəfər güllələndi Necati Şaşmaz “Kurtlar Vadisi Darbe” “Qarpız-yemiş yetişdirməklə bala başı saxl Dövlət İmtahan Mərkəzi dövlət qeydiyyatına alını Azərbaycan səmasında uçan yad cisim görünüb – FOTO\n27 Noyabr 2015 / 16:20 / Baxış sayı: 1345 Azərbaycan səmasında uçan yad cisim görünüb. Naməlum obyekt bu dəfə Bərdə rayonu məcburi köçkünlərin məskunlaşdığı çoxmənzilli qəsəbənin üzərindən keçib. Sakinlər onu mobil telefonla çəkməyə müvəffəq ola biliblər. Bildirilib ki, obyektin sakinlər arasında həyəcana səbəb olduğu bildirilir. Qarabağ səmasında bu cür yad cismin uçuşu bu ilin yayında Ağdərə – Tərtər ərazisində gecə saatlarında müşahidə edilmişdir.


“Qarabağ”a qalib gəlməsək də, qələbəyə layiq idik” - “Neftçi”nin futbolçusu Sportarena.az\n“Qarabağ”a qalib gəlməsək də, qələbəyə layiq idik” - “Neftçi”nin futbolçusu\nSportarena.az 14 Yanvar 2018, 14:23\n“Neftçi”-nin yarımmüdafiəçisi Mamadu Kane klubun rəsmi saytına müsahibə verib.\nSportarena.az xəbər verir ki, təlim-məşq toplanışını dəyərləndirən 22 yaşlı qvineyalı futbolçu onun üçün "Neftçi”də ən yaddaqalan hadisə ilə bağlı da danışıb.\n- Bu artıq sənin “Neftçi”nin heyətində qatıldığım üçüncü təlim-məşq toplanışıdır. Təəssüratların necədir?\n- Artıq bir ildən çoxdur “Neftçi”dəsən. Sənin üçün burada ən yaddaqalan hadisə hansı olub?\n- Mənimçün “Neftçi”də bu günədək ən yaddaqalan hadisə Tula “Arsenal”ı ilə Avroliqa oyunlarıdır. Hər iki matçı yüksək səviyyədə keçirdik. Çox güclü rəqibə qarşı gözəl oyun nümayiş etdirərək qalib gəldik. Bu mənim karyeramda ən yaddaqalan hadisə olub. Çünki özümü yaxşı tərəfdən göstərib, komandaya faydalı oldum ki, nəticədə növbəti mərhələyə adladıq. Bundan əlavə, “Qarabağ”la qolsuz heç-heçə ilə nəticələnmiş matçı da yaddaqalan hesab edirəm. Çox yaxşı oynamışdıq. Qalib gəlməsək də, qələbəyə layiq idik.\n- “Neftçi”yə gəldiyin ilk gündən azarkeşlər sənin komandadakı vəziyyətinlə maraqlanıblar. Onlara sözün varmı? Ümumiyyətlə, komandanın əsas üzvlərindən birinə çevriləcəyini təsəvvür edirdin?\n- “Neftçi” öz oyunumu Avropada göstərmək üçün mənə şərait yaratdı. Mənə inandıqları üçün əvvəlcə klub rəhbərliyinə, məşqçi heyətinə və komanda yoldaşlarıma təşəkkür edirəm. Çünki bunadək vətənimdən başqa ölkədə futbol oynamamışdım. Buna ilk dəfə “Neftçi” ilə nail oldum. Azarkeşlərə də xüsusi minnətdarlığımı bildirirəm. Onların dəstəyini daim hiss etmişəm. Fanatlarımız hər oyunda həm komandanı, həm də məni dəstəkləyiblər. Bu məni həm çox sevindirir, həm də daha yaxşı oynamaq üçün ürəkləndirir. "Neftçi”nin layiq olduğu yerə yüksəlməsi üçün canımı belə qoymağa hazıram. Azarkeşlərimizin də dəstəyi ilə buna nail olmağa çalışacağıq.\n1. İdman zallarının açılmamasının səbəbi MƏLUM OLDU\n2. Klublar Komitəsi Premyer Liqanın bərpasını müzakirə edəcək\n3. İngiltərə kubokunun da başlayacağı vaxt bilindi\n4. Baqali Dabo Kipr klubu ilə anlaşdı\n5. Almaniya çempionatı: "Bayer" səfərdə qələbə qazandı\n6. Ulduz futbolçular klipə çəkildi - VİDEO\n7. İsveçdə də futbol matçlarının keçirilməsinə icazə verildi


Zibilliyi xatırladan çimərliklər\nSadiq Dərafərin: «Tullantıların idarə olunması zamanı qanun pozuntusuna görə hüquqi və fiziki şəxslərə qarşı cərimə sanksiyaları tətbiq edilir» Telman Zeynalov: «Gəlib sahildə yeyib-içib, sonra zibilləri ora qoyub gedirlər»\nXəzərin əhatə etdiyi bir sıra rayonlarda, eləcə də Bakının bəzi ərazilərində dəniz sahilləri belə demək mümkünsə, zibilxananı xatırladır. Artıq bitməz üzrə olan çimərlik mövsümü boyu da bu məsələ gündəmdə oldu. Ödənişli çimərliklərdə vəziyyət bir qədər qaneedici olsa da, pulsuz çimərliklərdəki antisanitariya vəziyyəti yenə də narazılıqlarda yadda qaldı. Eyni sözləri dəniz sularının sahilində yerləşən bəzi rayonlar barədə də demək olar. Belə ərazilərə istirahət etməyə gələnlər məişət tullantıları ilə zəngin bir məkanla rastlaşırlar. Görünür, mövcud antisanitar vəziyyət aidiyyatı qurumları o qədər də narahat etmir. Zibil yığınlarına təkcə bir yerdə yox, bəzən bütün sahil boyu rast gəlinir. Kim harada yedi-içdisə zibilini də orda qoyub gedir. Belə yerlərdə çox vaxt yalnız qamışdan tikilmiş mövsümü istirahət yerləri mövcud olur. Onların ətrafı da məişət tulantıları ilə zəngindir. Bu mövsümü yerlərin sahibləri bütün yay boyu turistlərdən gəlir əldə etsələr də, onlara xeyir verən obyektlərinin ətrafını tullantılardan təmizləməyi düşünmürlər. Bu cür vəziyyətdənsə ən çox ziyan çəkən ana təbiətdir.\nEkologiya və Təbii Sərvətlər Nazirliyinin sektor müdiri Sadiq Dərafərin məsələ ilə bağlı Movqe.az-a münasibətini bildirib. Sektor müdirinin sözlərinə görə, Ekologiya və Təbii Sərvətlər Nazirliyi bununla bağlı mütəmadi reydlər keçirir. Amma yenə də vəziyyətə tam nəzarət etmək mümkün deyil: "Nazirlik mövsümi xarakter daşıyan çirklənmələrlə bağlı da Daxili İşlər Nazirliyi ilə birlikdə reydlər həyata keçirmiş və bununla bağlı protokollar tərtib edilmişdir. Tullantıların idarə olunması zamanı qanun pozuntusuna görə hüquqi və fiziki şəxslərə qarşı cərimə sanksiyaları tətbiq edilmişdir. Protokollar ödənməsi üçün məhkəmə iclasına da göndərilmişdir.\nƏslində, Ekologiya və Təbii Sərvətlər Nazirliyi bu işi konkret hansısa vaxt üçün görmür. Bunların idarə olunması ümumilikdə Ekologiya və Təbii Sərvətlər Nazirliyinin daimi nəzarətində saxlanılır. Bununla bağlı istər rayonlarda, istər Bakıda, Sumqayıtda daim reydlər keçirilir. İstər Xəzəryanı sahələr olsun, istər küçələrdə təmizliyə riayət olunması daim nəzarətdə saxlanılır. Ümumilikdə bunlarla bağlı inzibati tədbirlər görülür, məlumat da verilir. Sadəcə, insanların bu sahədə maarifləndirilməsinə də geniş ehtiyac var. Hər adama nəzarət eləmək mümkün deyil. Yenə də biz əlimizdən gələni edirik".\nEkoloq Telman Zeynalov bu sahədə güclü inzibati müdaxiləyə ehtiyac olduğunu düşünür. O, Xəzər sahillərinin çirklənməsində gəmilərin böyük rolu olduğunu düşünür. Ekoloq bildirir ki, belə gəmiləri ümumiyyətlə, alıb başqa şirkətə vermək lazımdır: "Onlara edilən cərimə kifayət eləmir. Xaricdə belə gəmiləri tutub hərraca çıxarırlar. Digər tərəfdən isə çirklənməyə səbəb həm də əhalinin özüdür. Gəlib sahildə yeyib-içib, sonra zibilləri ora qoyub gedirlər. Onları məcbur eləmək lazımdır ki, hərə öz zibilini yığışdırıb aparsın. Yüksək məbləğdə cərimə qoymaq lazımdır ki, bir də eyni şeyi eləməsinlər. Məsələn, adi bir siqaretə görə 10-15 manat cərimə qoysaq, bu, əlbəttə ki, vətəndaşa sərf eləməyəcək. Bu, mütləq onu gələn dəfə eyni hərəkəti etəkdən çəkindirəcək".


Böyük siyasətin ibtidai hesabı - Meydan.TV\nBöyük siyasətin ibtidai hesabı\nHeydər Əliyev ikinci dəfə hakimiyyətə gəlməsəydi daha yaxşı olardı\nHeydər Əliyevin sovet Azərbaycanına birinci rəhbərliyi bizim uşaqlıq illərimizə düşmüşdü. Gələndə doqquz yaşında idim, gedəndə iyirmi iki yaşım vardı. Uşaq və gənclik xatirələrimdə ən çox yer eləyən Moskvadan alınan bayraqlardı.\n...Və o bayraqların sayı artdıqca, ölkədə istehsal azalırdı. Məsələn, tonlarla südə imza ataraq Moskvaya qurultaya gedən qabaqcıl sağıcı ordan hədiyyə olaraq bir “korobka” yağ gətirib qohum-əqrabaya paylayırdı. Digər sahələrdə də eyni süni nailiyyətlər... O zamanlar bu gerçəkləri anlamaq yasaq olsa da, dövrün lətifələri yaranıb ağızdan-ağıza yayılırdı. Bakıda oxuyan tələbə qardaşım tətilə gələndə atamla gecənin yarısına qədər bu mövzuda danışardılar. Tarlada-fermada yorğun düşən anamgil yatdıqları zaman mən onlara yerimin içində qulaq asırdım. Uşaq fəhmimlə bu söhbətlərin auditoriya üçün olmadığını şüurum kəsirdi. Hətta içində nəsə yumor olduğunu da.\n“Mal-qaranın örüşü bütünlüklə şərabçılığın inkişafına peşkeş edilən vaxtlarda üzümlüklərə səyahətə çıxan Heydər Əliyev əhali ilə görüşür. Nəyə ehtiyacları olduğunu soruşur. Yaşlı bir kişi Bakıya çatan kimi ona beş-altı kilo yağ və ət göndərməsini xahiş edir. Heydər Əliyev özünəməxsus qalib tərzdə ağsaqqalın cavabını verir ki, adətən belə məhsulları kənddən şəhərə göndərərlər. İndi siz mənə verməkdənsə, məndən istəyirsiniz. Ağsaqqal qayıdır ki, bəs yoldaş katib, ətrafda bir metr otlaq qalmayıb. Heyvan “QAİ” i (indinin DYP-si) işçisi deyil ki, asfalta buraxasan, özünü tutub ətə-qana gələ”.\nMənim bildiyim real lətifə də vardı.\nYaxın qohumumuz öynəarası arvadından çay istəyərdi. Arvad yazıq da işin-gücün arasından macal tapmayıb kişini yol verərdi ki, bir azdan onsuz da süfrəyə oturasıyıq, onda içərik. Kişi eləmə tənbəllik, arvada bir gün deyəsən ki, bəs ay arvad, briqadir dedi ki, Səbirəyə tapşır, bir yaxşı çay qoysun. Mürəbbəsi də yanında. Odla-suyun arasında hər şey hazır olur. Günlərin bir gecəsi Səbirə bacının dördüncü uşağa sancısı tutur. “Ay allah, ölürəm” deyə-deyə kişini oyadanda adam qayıdır ki, xeyir ola, ay Səbirə, çayı briqadirin sifarişi ilə qoyursan, canın ağrayanda məni çağırırsan? Bu evdə kimin sözü keçirsə, mamaçanı da o gətirsin.\nO zaman o lətifəni atamgilə danışmağa çəkindim. Həm də gecənin o aləmində hələ yatmadığımı bilsələr lətifənin bir effekti qalmayacaqdı.\nMənasını çox da anlamadığım o söhbətlər Azərbaycan Respublikasının birinci katibi vəzifəsini daşıyan rəhbərdən inciməyimə səbəb olmuşdu. Düşünürdüm, iclaslarda xalqa gözəl-gözəl xitab edən adam niyə belə edir axı? O bayraqların altında əzilən ailəmizin kiçik fərdi olaraq, bu, məni yaman incidirdi. Səhər ala-toranda oyana bilməz deyə anam çox zaman yerinə girmədən yastıqda söykənib gözünün acısını alardı. Çünki fermadan inəyimizi sağmaq üçün qaçaraq evə gəlib vaxtında tarlaya getməsə, briqadir Məhəmməd kişi qışqıra-qışqıra qapımızda “bitirdi”. Və anam söz olmasın deyə ailəsini qoruyub canını səxavətlə kolxoza xərcləyirdi. Yalnız anam deyil, kəndimizin digər cəfakeş qadınları da eyni taleyi yaşayırdılar. Və onların bütün çabaları hesabına yuxarının standartlarına uyğun mandatlı bir əmək qəhrəmanı düzəldirdilər. Sonra da xarici mallarla dolu “raypo” deyilən ünvandan əyin-başını düzədib rayonumuzu təmsil etmək üçün mötəbər iclaslara göndərirdilər. Üstlərinə böyük şəhərlərin ətirli ab-havası çökmüş həmin nümayəndələr artıq başqa birilərinə çevrilirdilər. Bəzi istisnalar yuvasından perik düşmüş qərib quşa bənzəyirdilər. Qalan çoxluq isə indiki məmurlar kimi qoynundan çıxdıqları köynəyi istənilən anda parçalamaq dərəcəsində harınlaşırdı.\nBütün bu yaşananlarda sovet üsul-idarəsinin haqqını yeməmək üçün bir faktı da deməyə məcburam. O zaman hər şeyə rəğmən çörək dərdi yoxdu, evsizlik, işsizlik də o cümlədən. Əcaba, dağıtmaq üçünmü o quruluşu o cür tragikomik hala gətirmişdilər?\nHeydər Əliyevin məşhur qayıdışında qırx üç yaşım vardı. Tərəfdarları Moskvaya irəli çəkilib yüksəlmiş, düşmüş siyasətçini müstəqil Azərbaycanı böhrandan xilas etməyə “gətirdilər”. Yəni, Heydər Əliyev kimi adama “gətirmək” feli yaraşmaz, özü gəlməsə. Ondan sonra keçmişdən qisas almaqdan tutmuş neft müqaviləsinə qədər olanları hamımız bilirik. Bilmədiyimiz olub-olmayanlar tarixin məsələsidir.\nArtıq altmış yaşıma sayılı aylar qalıb. Hakimiyyət İlham Əliyevdə, ailənin bütün üzvləri ən yüksək vəzifələrdədir. Azərbaycan yenə böhranda, Qarabağ əvvəlkindən artıq ermənilərdədir. Dərin siyasətlərə girməyə nə ağlım çatır, nə halım var. Sadəcə düşünürəm ki, Heydər Əliyev ikinci dəfə hakimiyyətə gəlməsəydi daha yaxşı olardı. Doğrudur, onda ailəsi bu cür səlahiyyət və sərvət sahibi olmayacaqdı, amma yeri görünən Heydər Əliyev mifinin varisi olacaqdılar. Dünyanın sıradan bir hakim ailəsinə çevrilib məişət müzakirələrinə qədər adiləşməyəcəkdilər.\nHeydər Əliyev güclü siyasətçi olaraq bunları hesablamamışdımı görəsən? Böyük siyasətdə belə kiçik dəyərlərə yer olmur yəqin. Əlbəttə, mənim kimi türkəsaya birinin bu mövzuda danışmağı ciddi sayılmaz. Razıyam, amma mən sadəcə ömrümün bu soyadla keçən illərini saydım. İbtidai hesabla otuz yeddi il edir. Yarıdan yeddi il çox. Bunu saymaqdan ötrü peşəkar politoloqluğa ehtiyac yoxdur, vətəndaş olmaq yetir...


Qocalmanı ləngidən dərmanlar. Yeni araşdırmalar - PEYK.AZ\nBelə dərmanlardan biri şəkərli diabet xəstəliyinin müalicəsində istifadə olunan metformindərmanıdır. Rus alimləri tərəfindən laborator siçovullar üzərində aparılan eksperimentlər göstərib ki, metformini qəbul edən heyvanlar daha çox yaşayıb. Həmçinin bu preparat onlarda süd vəzi xərçənginin inkişafını ləngidib.\nHal hazırda bütün dünyada qocalmanın qarşısını alan dərmanlarla bağlı geniş araşdırmalar davam edir və müsbət nəticələr verir.Peyk.Az\nadmin Apr 15, 2020 0 161


Kolumbiyada prokuroru tətil zamanı GÜLLƏDİLƏR Kolumbiyada prokuroru tətil zamanı GÜLLƏDİLƏR\n“MƏN ARADA ÖZÜMÜ AKADEMİYAYA VERMİŞDİM...” – "Heç vaxt burnum keçməyən yerə başımı soxmaram”\n“Nar” yerli İKT peşəkarlarının yetişməsinə dəstək olur - FOTOLAR\nRamiz Mehdiyevin dövründə AMEA-da 101 milyon necə yeyilib? - Professordan ilginc ittihamlar\n“FAŞİST LİDER MƏĞLUB OLMALIDIR!” – “Hitler Almaniyası və Putin Rusiyasının oxşarlığı heyrətə gətirir”\nAZƏRBAYCANLI GƏNCLƏRİN STARTAB LAYİHƏSİ BEYNƏLXALQ FORUMDA İNVESTİSİYA VƏSAİTİ QAZANDI - Fotolar\nSahil Babayev son 3 ayda daha 23 min pensiyaçını “zərərsizləşdirdi” - BELƏ HARA GEDİRİK?\nKolumbiyada prokuroru tətil zamanı GÜLLƏDİLƏR\nParaqvayda mütəşəkkil cinayətkarlıq, narkotik vasitələrin qanunsuz dövriyyəsi, çirkli pulların yuyulması və terrorçuluğun maliyyələşdirilməsi ilə mübarizədə ixtisaslaşmış prokuror vəzifəsində çalışan Marselo Peççi Kolumbiyanın Baru adasında güllələnib.\nProkuror Peççi hadisə yerində ölüb, həyat yoldaşı Klaudiya Aqilera isə hücum zamanı xəsarət almayıb.\nSahildə iki nəfərin onlara yaxınlaşdığını deyən Aqilera, “İki nəfər Marseloya hücum etdi. Və Marselonu iki dəfə vurdu”, – deyib. Qətli törədən şəxslər qısa zamanda ərazidən uzaqlaşıblar. Cinayət işi ilə ilə bağlı genişmiqyaslı araşdırma başladılıb.\nKolumbiya Milli Polisinin direktoru Xorxe Luis Varqas verdiyi açıqlamada ABŞ-dan olan rəsmilərin də istintaqa köməklik göstərəcəyini bildirib.\nParaqvay prezidenti Mario Abdo Benites hücumu “qorxaqcasına qətl” kimi qiymətləndirərək deyib: “Biz bu faciəli hadisəni ən kəskin şəkildə pisləyir və mütəşəkkil cinayətkarlıqla mübarizəyə sadiqliyimizi bir daha təsdiqləyirik”.\nCütlüyün qaldığı “Decameron” otelindən verilən açıqlamada “Qatillər çimərliyə gələrək qonaqlarımızdan birinə hücum edərək öldürdülər” deyilib.\nProkuror Pecci hücumdan saatlar əvvəl İnstaqram hesabında paylaşdığı paylaşımda həyat yoldaşının hamilə olduğunu açıqlayıb. \_\_Gundem.az\nMüəllimlərin əmək haqqı artırıla bilər\nİnsanın genini dəyişdirən “Zolgensma” . Bu preparatın təxminən 3,7 milyon manat olmasının səbəbi nədir və nədən hazırlanır?\n“OTAĞIMDA YEYİB-İÇƏN BİR SƏNSƏN, BİR DƏ ƏLİ İNSANOV OLUB...” – “Dedi ki, 3 milyon manat verməlisən”\n“Azərbaycanın 3 aylıq taxıl ehtiyatı qalıb, ondan sonra…” – Ekspert həyəcan təbili çaldı\nNaxçıvanlılar dərdini kimə deməlidir: Vasif Talıbovun mandatı niyə əlindən alınmır? - HƏQİQƏTƏN DƏ...\n"Rusiya ordusu Sxinvalidə: Qarabağda ara qarışarsa, ora dəhliz açmaq üçün dayanıb...” - BU NƏDİ BELƏ?\nPutin yenə “Qarabağ problemi” dedi – Bir rəhbər öz imzasına hörmət qoymursa...\nFilarmoniya "gecə klubu"na çevrilib - Mədəniyyət Nazirliyi hara baxır?! - VİDEO\nNovruz Məmmədovun kürəkəni tanınmış müğənni imiş – FOTO


Bu ölkə dünyanın ən güclü superkompüterini hazırlayır\n07:52 23 Fevral 2017\nÇinli mütəxəssisləri 2018-ci ilədək çox güclü kompüter yaratmağı planlaşdırırlar. Bu kompüterin məhsuldarlığı 1 ekzaflops (saniyədə kvintilyon əməliyyat) təşkil edəcək. Bu haqda Tyanszin şəhərinin Dövlət Superkompüterlər Mərkəzinə istinadən "China Daily" qəzeti yazıb.\nMilli.Az ICTnews-a istinadən bildirir ki, layihənin kuratoru Men Syanfeyin sözlərinə görə "Tianhe-3" dünyanın ən güclü superkompüteri olacaq. "Tianhe-3" 2016-cı ilin noyabrında dərc edilmiş "TOP500" versiyasına görə hazırda ən güclü kompüter hesab olunan "Sunway TaihuLight"i 10 dəfə üstələyəcək.\n"Çin cari ildə bu istiqamətdə (həm prosessor, həm də digər texnologiyalar) inqilab etməyə hazırlaşır. Nəticədə ekzaflops məhsuldarlığa malik çox güclü hesablama kompüterinin prototipi yaradılacaq. Biz faktiki olaraq kompüterlərin məhsuldarlığı istiqamətində yeni pillə ilə üz-üzəyik. Bu, Çinə bir sıra mürəkkəb elmi problemləri daha sürətli, daha dəqiq həll etməyə imkan verəcək" - alim deyib.\nBu kompüter zülalların strukturunun və yerləşmə ardıcıllığının təhlili zamanı gen mühəndisliyində istifadə etmək planlaşdırılır. "Təxmin edilir ki, bu kompüter sayəsində tibb sahəsində yeni kəşflər ediləcək" - Men Syanfey qeyd edib.\nSözügedən superkompüter milli texnologiyalar əsasında yaradılır və 2020-ci ilədək hazır olacaq.\nXəbərin orijinal ünvanı: http://news.milli.az/interest/519805.html\nölkə dünyanın güclü superkompüterini hazırlayır


YAP Binəqədi rayon təşkilatında “Qarabağ Azərbaycandır və nida işarəsi” adlı tədbir keçirildi - FOTO » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\n15 oktyabr 2019-cu il tarixdə Yeni Azərbaycan Partiyası Binəqədi rayon təşkilatının inzibati binasında Binəqədi Rayon İcra Hakimiyyəti, Yeni Azərbaycan Partiyası Binəqədi və Xətai rayon təşkilatlarının birgə təşkilatçılığı ilə YAP fəallarının, Binəqədi və Xətai rayonlarının ictimaiyyətinin nümayəndələrinin, Qarabağ qazilərinin, həqiqi hərbi xidmətdə olan zabit və əsgərlərin, gənclərin iştirakı ilə "Qarabağ Azərbaycandır və nida işarəsi” adlı tədbir keçirilib.\nAZXEBER.COM xəbər verir ki, tədbirin keçirilməsində də əsas məqsəd ictimaiyyət, xüsusilə gənclər arasında vətənpərvərlik hisslərinin daha da yüksəldilməsi və bu istiqamətində maarifləndirmənin həyata keçirilməsidir.\nTədbirdən öncə dövlət başçısı cənab İlham Əliyevin sentyabrın 30-da Rusiyanın Soçi şəhərində dünyanın məşhur "beyin mərkəzləri”ndən biri olan "Valday” Beynəlxalq Diskussiya Klubunun XVI illik iclasındakı çıxışına həsr olunmuş videoçarx nümayiş etdirilib.\nGiriş nitqi ilə tədbiri açıq elan edən YAP Binəqədi rayon təşkilatı Gənclər Birliyinin sədr əvəzi Anar Əliyev çıxışında bildirdi ki, müstəqil və müasir Azərbaycanın qurucusu, xalqımızın ümummilli lideri Heydər Əliyevin ölkəmizə rəhbərlik etdiyi illərdə ölkəmizdəki ordu quruculuğu prosedindən danışdı. Xalqımızın qəlbində əbədi və təkrarsız məhəbbət qazanmış ulu öndərimizin siyasi kursunun bu gün də cənab İlham Əliyevin rəhbərliyi altında ölkəmizdə uğurla davam etdirildiyini söylədi. Dövlətimizin inkişafı, xalqımızın rifahı, ərazi bütövlüyümüzün dönməzliyinin təmin edildiyini, dünyada mövqeyinin daha da möhkəmləndirildiyini diqqətə çatdırıb.\nAzərbaycan Respublikası Mülki Müdafiə Qоşunlarının həqiqi hərbi xidmətdə olan əsgəri Fəsli Nəbiyev ölkəmizdə dövlət başçısı cənab İlham Əliyevin rəhbərliyi ilə həyata keeçirilən uğurlu ordu islahatlarından danışdı. Ordumuzun günü-gündən inkişaf etdiyini, öz torpaqlarmızı düşməndən azad etməyə hər an hazır olduğunu bildirdi. O, həmçinin zabit və əsgərlərin hərtərəfli inkişafı, sosial şəraitinin daha da yaxşılaşdırılması istiqamətinə görülən dövlət tədbirlərindən bəhs edib.\nTədbirdə eyni zamanda Azərbaycan Respublikasının Prezidenti, Azərbaycan Respublikası Silahlı Qüvvələrinin Ali Baş Komandanı cənab İlham Əliyevə tədbir iştirakçıları adından müraciət səsləndirilib.\nTədbir bədii hissə ilə davam etdirildi. Sonda kollektiv xatirə şəkilləri çəkdirilib.


Azərbaycanda "yol terroru": rəqəmlər ürəkaçan deyil\n23 Aprel 2013 13:45 (UTC+04:00)\nAzərbaycan, Bakı, 23 aprel /Trend, müxbir İ.İzzət/\nAzərbaycanda, o cümlədən paytaxt Bakıda 2013-cü ilin ilk 3 ayı ərzində baş vermiş yol-nəqliyyat hadisələrinin, eləcə də bu zaman ölən və xəsarət alanların sayı ötən illərlə müqayisədə artıb.\nDaxili İşlər Nazirliyinin Respublika Baş Dövlət Yol Polisi İdarəsinin İctimaiyyətlə əlaqələr şöbəsindən Trend-ə bildiriblər ki, 2013-cü ilin 3 ayı ərzində yol hərəkətinin təhlükəsizliyinin təmin edilməsi sahəsində görülən tədbirlər barədə verilən məlumatda belə deyilir.\n2013-cü ilin 1-ci rübü ərzində yol hərəkətinə nəzarət prosesində DYP əməkdaşları 335254 yol hərəkəti qaydaları pozuntusu, o cümlədən nəqliyyat vasitələrinin sərxoş sürücülər tərəfindən idarə edilməsi üzrə 2098, müəyyən olunmuş sürət həddinin aşılması üzrə 45922, ötmə qaydalarının pozulması üzrə 6461, yolayrıclarının keçilməsi qaydalarının pozulması üzrə 8950, sərnişin daşıma qaydalarının pozulması üzrə 1325 fakt aşkar etmişlər. Yol hərəkəti qaydaları pozuntusuna görə 271 sürücünün hüququ müxtəlif müddətlərə məhdudlaşdırılıb.\nYol-nəqliyyat hadisələrinin profilaktikası sahəsində həyata keçirilmiş müvafiq tədbirlərə baxmayaraq, ötən ilin müvafiq dövrü ilə müqayisədə yol-nəqliyyat hadisələrinin, onların nəticəsində həlak olan və yaralananların sayında artım qeydə alınıb. Belə ki, rüb ərzində respublika ərazisində 646 yol-nəqliyyat hadisəsi qeydə alınıb, nəticədə 258 nəfər həlak olub, 691 nəfər yaralanıb. Ötən ilin müvafiq dövrü ilə müqayisədə yol-nəqliyyat hadisələrinin sayı 118 fakt (22,3%), həlak olanların sayı 104 nəfər (67,5%) və yaralananların sayı 123 nəfər (21,7%) artıb.\nDİN BDYPİ YPXA-nın xidmət ərazisində hesabat dövründə 90 yol-nəqliyyat hadisəsi qeydə alınıb, nəticədə 84 nəfər həlak olub, 75 nəfər yaralanıb. Ötən ilin müvafiq dövrü ilə müqayisədə yol-nəqliyyat hadisələrinin, həlak olanların və yaralananların sayı uyğun olaraq 34 fakt (60,7%), 40 nəfər (90,9%) və 41 nəfər (2,2 dəfə) artıb.\nBakı şəhəri ərazisində 221 yol-nəqliyyat hadisəsi qeydə alınıb, bunların nəticəsində 80 nəfər həlak olub, 211 nəfər yaralanıb. 2012-ci ilin 1-ci rübü ilə müqayisədə yol-nəqliyyat hadisələrinin və həlak olanların sayı uyğun olaraq 9 fakt (4,2%) və 37 nəfər (86%) artıb, yaralananların sayı isə 26 nəfər (11%) azalıb.\nRespublika üzrə qeydə alınmış yol-nəqliyyat hadisələrinin 92,6%-i (598) sürücülərin yol hərəkəti qaydalarını pozmaları, o cümlədən 31,3%-i (202) nəqliyyat vasitələrinin yüksək sürətlə idarə olunması, 30,5%-i (197) ötmə və qarşıdan gələn nəqliyyatın yoluna çıxma, 9,1%-i (59) yolayrıclarını keçmə qaydalarının pozulması, 2,6%-i (17) nəqliyyat vasitələrinin sərxoş vəziyyətdə idarə olunması səbəbindən baş verib. Yol-nəqliyyat hadisələrinin 37,8 %-ni (244) piyadaların vurulması təşkil edib, nəticədə 86 piyada həlak olub, 183-ü yaralanıb. 34 yol-nəqliyyat hadisəsi piyadaların yol hərəkəti qaydalarını pozmaları nəticəsində baş verib. Respublika üzrə qeydə alınmış yol-nəqliyyat hadisələri nəticəsində 19 nəfər uşaq və yeniyetmə həlak olub, 54 nəfər yaralanıb. Ümumiyyətlə qeydə alınmış yol-nəqliyyat hadisələri nəticəsində həlak olmuş 258 nəfərdən 201-i kişilər, 57-i qadınlar, xəsarət almış 691 nəfərdən isə 533-ü kişilər, 158-i qadınlar təşkil ediblər.\nSon 6 ayda dəmir yolundan 1,5 milyon sərnişin istifadə edib (ÖZƏL)\nİqtisadiyyat 12 İyul 16:37\nCəmiyyət 11 İyul 14:10\nHadisə 10 İyul 16:44\nİyun ayı ərzində sərnişindaşınmanın STATİSTİKASI açıqlandı\nİqtisadiyyat 8 İyul 13:27\nDYP xaricə səfər edən sürücülərə müraciət edib\nCəmiyyət 4 İyul 19:27\nDYP "Son zəng"lə bağlı: Valideynlər, avtomobilləri məzunlara həvalə etməyin\nGündəm 14 İyun 08:39\n“Euronews” telekanalı UNESKO-nun Bakı sessiyası haqqında süjet yayımlayıb\nAprel şəhidlərinin uşaqları üçün yay düşərgəsi təşkil edilir (FOTO)\nDünya xəbərləri 16:12